Otvoreni Parlament | STROFA REFREN REPLIKA: 18 EPIZODA\nSTROFA REFREN REPLIKA: 18 EPIZODA\nDa li advokatsko punomoćje mora biti overeno kod notara i zašto treba izbegavati praksu davanja autentičnog tumačenja? Poslušajte koje su stavove poslanici zastupali o jedinoj tački dnevnog reda u 18. epizodi #StrofaRefrenReplika.\nZbog neujednačene sudske prakse Vlada Srbije zatražila je od Skupštine Autentično tumačenje odredbe člana 48. stav 6. Zakona o izvršenju i obezbeđenju. Osnovna dilema koju je otvorio ovaj član zakona odnosi se na to da li advokatsko punomoćje mora biti overeno kod notara, kako bi advokat naplatilo sudske troškove.\nPredlog Autentičnog tumačenja narodnim poslanicima obrazložio je predsednik Odbora za ustavna pitanja i zakonodavstvo Đorđe Komlenski.\n„Ovu odredbu treba razumeti na takav način da advokatu nije potrebno overeno punomoćje da bi primio sudske troškove i troškove izvršenja na svoj račun, osim i isključivo ako zakon kojim se uređuje sudski postupak u kojem je nastala izvršna isprava zahteva overu punomoćja.”\nPoslanik Socijalističke partije Srbije Neđo Jovanović ocenio je da se od uvođenja javnih beležnika, advokatura našla u teškom položaju ali da je istrajala u borbi za opstanak profesije. On je istakao da donošenju zakona u svim oblastima treba posvetiti veću pažnju jer ostavljanje dileme i neujednačena sudska praksa stvaraju pravnu nesigurnost kod građana.\n„I kao čovek koji se bavi advokaturom i naravno narodni poslanik smatram da mi treba da izbegavamo praksu koja podrazumeva davanje autentičnih tumačenja, jer na taj način samo potvrđujemo da nismo uradili prethodno posao koji smo trebali da uradimo valjano.”\nPoslanica Srpske napredne stranke Jelena Žarić Kovačević istakla je da će se autentičnim tumačenjem pojačati odgovornost i advokata i stranaka koje zastupaju.\n„Tačno će se znati šta ide na račun stranke, šta ide na račun advokata i štitiće se i advokati. Osim toga, dovešće do efikasnijeg sistema izvršenja i obezbeđenja, jer će svako od stranaka i advokata znati za šta mu je legao novac na račun.”\nZa poslanika Srpske radikalne stranke Nemanju Šarovića to što je tumačenje zakona bila jedina tačka dnevnog reda, najbolji je pokazatelj koliko je jak advokatski lobi u Srbiji i kako njihov štrajk još nije zaboravljen.\n„Vi, na primer, ne hajete za to što su ratni vojni invalidi i ratni veterani, praktično, prezimili, u Pionirskom parku, preko puta ove sale u kojoj sedite, oni koji su najzaslužniji za odbranu Srbije, oni koji su rizikovali svoje živote nisu došli na dnevni red. Mi smo ovde čuli kako je veoma bitno da advokatska profesija bude nezavisna, a pre svega, ja mislim da su tu nezavisnost izborili onoga trenutka kada su postali nezavisni prema PDV-u i prema fiskalnim kasama.”\nRadikali su više puta ponovili da su skupili više od 100.000 potpisa građana za ukidanje javnih izvršitelja, ali da vladajuća većina odbija da njihov zahtev stavi na dnevni red.\nPoslednji put ažurirano: 07.02.2020, 16:05


Predaja dodatnih odgovora samo "tehnički čin"\nIlustrativna fotografija, foto:Predrag Tomović\nCrnogorska Vlada u Briselu predaje odgovore na dodatna pitanja Evropske komisije. Taj čin, koji ne podrazumijeva nikakvu ceremoniju, međutim, ne znači obavezno i definitivno okončanje procesa odgovaranja koji je u domaćoj javnosti izazvao velike kontroverze.\nCrnogorski ambasador pri Evropskoj uniji Aleksandar Pejović je danas predao odgovore na 670 dodatnih pitanja Evropske komisije, direktoru Direktorata Evropske komisije za Zzapadni Balkan Pjeru Mirelu.\nIz Ministarstva inostranih poslova nam je prethodno nezvanično rečeno da ovaj događaj ne podrazumijeva nikakvu ceremoniju, već da predstavlja isključivo tehnički čin, te da predaja odgovora na dodatna pitanja, ne mora da znači i definitivno okončanje procesa odgovaranja, odnosno, da je moguće da Podgoricu očekuje i druga tura dodatnih pitanja.\nProces odgovaranja na Upitnik Evropske komisije je u Crnoj Gori izazvao velike kontroverze, jer je dio javnosti iskazao značano interesovanje za sadržaj odgovora koje je Vlada odbila da objavi. Podsjetimo. Premijer Milo Đukanović je 9.decembra evropskom komesaru za proširenje Oliju Renu predao odgovore na Upitnik Evropske komisije u 12 knjiga, na skoro 4.500 strana. Iz Vlade je tada saopšteno da će odgovori biti objavljeni nakon okončanja cijelog procesa odgovaranja na pitanja Brisela.\nRen je inače sredinom ljeta u Podgorici premijeru Đukanoviću predao oko 2.200 pitanja Evropske komisije za članstvo Crne Gore u Evropskoj uniji, da bi Brisel po okončanju procesa odgovaranja dao mišljenja o crnogorskoj aplikaciji što se u Crnoj Gori očekuje do kraja godine. U međuvremenu, dio nevladinog sektora nije htio da se pomiri sa činjenicom da Vlada domaćoj javnosti uskraćuje sadržaj odgovora, dodijelivši im status povjerljivog dokumenta.\nVladu je Upravnom sudu prva tužila Asocijacija mladih novinara, upravo zbog statusa povjerljivosti odgovora. Predstavnik AMN Jovan Poleksić za RSE kaže da je sud presudio u njihovu korist, a Vladi naložio izradu novog rješenja, što je u međuvremenu urađeno:\n"Prije nekoliko dana mi smo dobili to, uslovno rečeno, novo-staro rješenje jer ono predstavlja staro rješenje, s tim što ga je Ministarstvo za evropske integracije obrazložilo na većem broju stranica. Ovog puta se radi o tome da je to rješenje sastavljeno na 12 stranica, ali ono suštinski predstavlja jedno neargumentovano ponavljanje bez sadržaja i zamjenu teza. Praktično, imamo rješenje koje predstavlja odbijanje našeg glavnog zahtjeva za pristup informacijama".\nVladu je tužila i Mreža za afirmaciju nevladinog sektora koja je tražila kopiju odgovora. Direktor monitoring programa MANS-a Vuk Maraš, pitajući se zbog čega Vlada krije odgovore, nudi i svoje viđenje mogućeg odgovora:\n"Ministarstvo za evropske integracije do danas nije postavilo odgovore na Upitnik na svoj web sajt, niti ga je dostavio MANS-u. Tu se postavlja pitanje zašto Vlada uporno krije te odgovore na Upitnik ako je, kao što tvrdi gospođa Đurović, u tim odgovorima izrečena istina na ta pitanja. Da to nije tako najbolje govori koja je maltene demantovala naše Ministarstvo upućujući na stotine novih pitanja jer da je sa tim odgovorima koji su prvi poslati sve u redu komisija ne bi morala toliko da pita, niti bi imala potrebu za dodatnim pitanjima. Danas Vlada upućuje set dopunskih odgovora, a građani Crne Gore ne znaju ni šta je bilo u inicijalnim odgovorima na Upitnik, što je idealan primjer za Brisel - kako se reforme implementiraju u praksi".\nJovan Poleksić iz Asocijacije mladih novinara javnosti nudi dio novog vladinog rješenja:\n"Citiram - moguća je zloupotreba pojedinih vladinih odgovora u cilju dnevnopolitičkog kvalifikovanja rada pojedinih institucija od koga bi se na javnoj sceni mogli izvršiti samo negativni efekti, odnosno stvoriti zbunjenost kod prosječnog građanina. - Otprilike, cijeli duh tog odgovora je sažet u ovakvim političkim politikantskim razlozima za odbijanje našeg zahtjeva".\nU MANS-u tvrde da neće odustati. Vuk Maraš kaže da se sada samo čeka da isteknu zakonski rokovi:\n"Mi ćemo sačekati da istekne zakonski rok dok presuda Upravnog suda postane pravosnažna i nakon toga ćemo revidirati i pogledaćemo postupke vezano za krivičnu prijavu za nepoštovanje sudske odluke. To je jedino što možemo uraditi".


Raduljica: "Nema izgovora, spremamo se za Francuze" - Sportske.net\nRaduljica: "Nema izgovora, spremamo se za Francuze"\nCentar košarkaške reprezentacije Srbije Miroslav Raduljica izjavio je da ekipa žali zbog poraza od Australije ali da nema vremena za izgovore i da se igrači okreću duelu sa Francuskom.\nĐorđević izričit: "Ako treba deset puta sa SAD, ali nema kalkulacija!"Šta je sa srpskim sportistima? Zvezdin kapiten ponudio odgovor!Poraz menja perspektivu - Srbija "izabrala" teži put do medaljeOčekivano - Posle prvog poraza počela je priča o "ponosu"! (TVITOVI)Srbija u kanalu - Australija dobila "Orlove" 15 razlike!\nVicešampioni sveta poraženi su u ponedeljak u drugom kolu grupne faze takmičenja na Olimpijskim igrama u Rio de Žaneiru čime su dobrano sebi zakomplikovali život.\nNajefikasniji igrač selekcije Srbije u porazu od Australije Miroslav Raduljica poručio je da ekipa mora da izvuče pouke i da se što bolje pripremi za iskušenja koja slede.\n"Moramo da izvučemo pouke i nešto naučimo iz ove utakmice, kako da igramo još jače. Imali smo igru 35 minuta, a onda nam je neobjašnjivo pala koncentracija. Žao nam je, ali izgovora nema… Idemo dalje!" rekao je Raduljica.\nSrbija je u drugom kolu Grupe A poražena od Australije rezultatom 95:80 pa će u trećem kolu igrati protiv Francuske za treće mesto.\n"Daćemo sve od sebe da pobedimo Francusku. Naš tim radi sjajan posao što se tiče fizičkog i mentalnog oporavka. Dobro poznajemo Francuze, igrali smo mnogo puta protiv njih, imamo vremena i verujem da ćemo dobro da se spremimo" poručio je centar "Orlova".\nReprezentacija Srbije odigraće do kraja grupne faze takmičenja još tri utakmice i to protiv selekcija Francuske (10. avgust), Sjedinjenih Američkih Država (12. avgust) i Kine (14. avgust).


VUČIĆ O EPIDEMIJI U SRBIJI I BUDUĆIM MERAMA – 24sata online\nLjudi ne treba da brinu, sačekaćemo dan, dva i ako nam je zdravstveni sistem ugrožen preduzimaćemo najteže mere, poručio je predsednik Srbije Aleksandar Vučić.\nOdgovarajući na kritike povodom situacije sa korona virusom, on je za tv Pink rekao da treba rešavati velike ekonomske probleme i da se ne može baviti svima koji nešto prigovaraju, kao što su oni, kaže, koji bi sve naprednjake da šalju u logore.\n“Što je najgore, imate naprednjake koji trče kod njih da im se dodvore. A oni vas optužuju za zdravstveno stanje, a istovremeno u novinama koje to isto rade, protiv tih istih naprednjaka, koje bi takođe da šalju u logore, kažu ”staće nam ekonomija, to će biti najveći problem ako se uvedu dodatne mere””, navodi predsednik.\n“Kada kažete 12 umrlih u Severnoj Makedoniji to je kao da je 60 u Srbiji mrtvih, samo sto to niko neće da kaže, da mala Severna Makedonija ima vise mrtvih nego Srbija, a neću ni da pričam o onih 122 novozaražena na KIM, gde imaju samo brze testove koji pokazuju samo petinu zaraženih”, napominje Vučić.\nOn je ukazao da Srbija poštuje protkole kada je u pitanju izveštavanje o umrlima i ne vidi zašto bi se oni krili.\nTagovi: Aleksandar Vučićkoronavirupresednik\nOvo su najgluplje rase pasa, IQ im nije na zavidnom nivou, ali imaju svoje vrline


13-10-2019 19:52 Ratni izveštaji Sirija / Irak Svet Planeta\nSirijska arapska vojska (SAA) odlučila je da pošalje svoje trupe na frontove na severu države kako bi se “suprotstavila turskoj agresiji“ na sirijskoj teritoriji.\nTurska je nastavila sa ofanzivom na severu Sirije (Foto: Jutjub)\nLokalni mediji nisu naveli gde SAA planira da razmesti trupe na severu države. Na severu Sirije je u toku ofanziva turske vojske, koja je uz pomoć sirijskih opozicijskih snaga osvojila pogranično područje iz ruku kurdskih paravojnih snaga.\nAgencija Rojters je prenela da su se u ruskoj vojnoj bazi Hmejmijm sastali predstavnici Vlade Sirije i Sirijskih demokratskih snaga (SDF) koje predvode Kurdi, a koji su na glavnom udaru Turske.\nTema sastanka, kako navodi jedan od članova kurdske Stranke demokratskog napretka Ahmed Suleiman, bila je nada da će se naći dogovor koji bi zaustavio turski napad.\nSuleiman nije naveo kakvu je ulogu njegova stranka (koja je nezavisna od SDF-a) imala u pregovorima. Međutim, on je naveo da se nada da će se postići dogovor koji će „zaustaviti aktuelni rat i naročito njegove opasne posledice“.\nPročitajte OVDE šta je turski predsednik poručio Kurdima.


Demostat: Nikad jači geopolitički događaji i nikad manje geopolitike na izbornim temama u Srbiji - Kosovo i (ne)ulazak u EU više ne izazivaju uzbuđenje | Hronika\nDARIJA KISIĆ TEPAVČEVIĆ: TREBA DA BUDEMO PONOSNI NA OTVARANjE TRŽNOG CENTRA "GALERIJA"; ŠKOLSKI SISTEM SPREMAN ZA PRELAZAK NA ONLAJN NASTAVU\nPočetna strana > Hronika > Demostat: Nikad jači geopolitički događaji i nikad manje geopolitike na izbornim temama u Srbiji - Kosovo i (ne)ulazak u EU više ne izazivaju uzbuđenje\nNikad jačih geopolitičkih događaja i nikad manje geopolitike u izbornim temama u Srbiji. Ovo su može se reći, prvi izbori u poslednjih 20 godina, na kojima nikakvo uzbuđenje ne donose i pitanja Kosova ili ulaska ili neulaska u Evropsku uniju.\nJedino što donekle remeti tu potpunu zaokupljenost sobom učesnka izbora u Srbiji jeste nervoza zvanične Podgorice.\nUtisak je da ta nervoza iz nedovoljno objašnjivih razloga raste i ogleda se u spolja gledano ničim izazvanim oštrim merama prema srpskim građanima i sveštenicima Srpske pravoslavne crkve.\nGledano stiktno gepolitički, i dalje mnogo više Milu Đukanoviću odgovara slika da je „Crna Gora napadnuta iz Srbije“, nego što Aleksandru Vučiću može da pogoduje predstava kako su srpski građani i birači okruženi neprijateljstvom susednih i bratskih država. Jer, od Vučića traži da, kao predsednik Srbije i vladajuće stranke, deluje u pravcu zaštite srpskih građana i institucija, uključujući i Crkvu. Đukanovću pak pomenuta situacija nalaže da deluje odbrambeno, što on je li i čini, i činio je uvođenjem Crne Gore u zapadni vojni NATO savez.\nU tom smislu, dešava se čudna stvar – odsustvo ozbiljnijeg odgovora iz Beograda kao da više ruši Đukanovićevu vlast, nego da takvog odgovora ima. Nešto slično smo gledali i na Kosovu posle potpisivanja Briselskog sporazuma 2013. od kada gotovo neprekidno traje kriza legitimiteta tamošnjih predsednika i premijera.\nI u Prištini i u Podgorici kao da postepeno gube glavno napajanje političkom energijom. Jedino što bi kod Đukanovića sada to napajanje obnovilo je da se pojavi neki novi žandarm Bratislav Dikić. Odnosno novi pokušaj „državnog udara“ na izborni dan u jesen 2020. koji bi bio u zadnji čas sprečen, a potom dugo suđen kao zalog legitimiteta vlasti koja je ukupno gledano osvojila koji glas manje od opozicije. Koliko je moguće da se na pravoslavne proteste u Crnoj Gori koje vode sveštenici nadoveže neki takav ili sličan događaj, videćemo.\nSpolja gledano, stalni rast nervoze u Podgorici može se pripisati i tome što je Đukanović i krug oko njega načinio ozbiljnu grešku potcenivši Vučića. Oni su, sudeći po nagoveštajima iz pojedinih krugova, svojski nagovarali Vučića da se kandiduje na predsedničkim izborima i ne dopusti Tomislavu Nikoliću drugi mandat. Na kraju su slavili više manje uvereni da su oslabili vrh SNS. Nakon proleća 2017. došlo je do pogoršanja, jer su izgleda shvatili grešku. Vučić je bio taj koji je ojačao i čija moć je prerasla ne samo raniju Borisa Tadića nego i Slobodana Miloševića. To se videlo i tokom korona pandemije, kada je Vučić prvi uspostavio vezu sa Kinom i dao odgovor na pandemijsku krizu. Pokazao je, tvrdi se u pojedinim krugovima, sposobnost da vodi kakvu takvu samostalnu politiku, dok ostali na Zapadnom Balkanu nisu ni toliko. Oni su čekali šta će da ih snađe.\nSve to međutim, stoji po strani tema u kampanji, kao da su se srpski birači potpuno siti geopolitike. Donekle, to je i razumljivo budući da se kampanja odigrava posle burne protestne zime 2018/19, i jeseni i proleća pod korona pandemijom. To znači da se opoziciona borba na ulici „protiv diktature“ istrošena, i da su ljudi najviše zabirnuti za svoje zdravlje. Takođe, tome doprinosi i široka državna novčana pomoć građanima i privredi na ime štete od korone. Ipak, pada u oči da su vrlo tihi glasovi koji bi tu pomoć označili kao podmićivanje od strane vlasti pred „predaju“ Kosova, odnosno sklapanje sporazuma da Kosovo može postati članica Ujedinjenih nacija. Ti isti glasovi su ranije u mnogo manjim potezima i neuporedivo sitnijim gestovima Vučića i SNS videli upravo sigurne „najave“ da će do sporazuma doći.\nJedino mesto gde je još donekle prisutna geopolitika je to kako će izbore 21. juna oceniti pojedine institucije Evropske unije, poput Evropskog parlamenta. Moguće je da će ti izbori biti ocenjeni kao i demokratija u Srbiji rečju „hibridni“ , dakle kao mešavina demokratskih i diktatorskih svojstava, ali neće biti dovedeni u pitanje. Po svemu što smo dosad videli, u Briselu je ostavljeno evropskim zvaničnicima da se izborima u Srbiji bave na nivou ličnog postignuća.\nTako je recimo, najistaknutija evroposlanica Tanja Fajon, koja se najviše posvetila u svjim javnim nastupima izbornim uslovima u Srbiji, zalažući se da opozicija dobije ravnopravniji prostor u medijima, postala lider svoje stranke. Fajon je ovih dana došla na čelo Socijalnih demokrata, opozicione stranke u Sloveniji, treće po snazi, koja je na izborima pre dve godine osvojila oko 10 odsto glasova. Ovu socijaldemokratsku stranku je ranije godinama vodio Borut Pahor. Fajon je bila i među dvadesetak poslanika koji su tokom vanrednog stanja u Srbiji uputili pismo komesaru za proširenje, nasledniku Johanesa Hana, Oliveru Varheiju, izražavajući zabrinutost zbog primenjenih mera nauštrb građanskih sloboda. Incijator tog pisma mađaraski poslanik Atila Ara Kovač je žestoki protivnik mađarskog premijera Viktora Orbana sa kojim je Vučić u odličnim odnosima. Ali zbog zabrinutosti za izbore u Srbiji komesar Varheji je dobio i drugo pismo, od grupe liberala u EP, koje je u našoj javnosti predstavio ponovo Slovenac – Klemen Grošelj. I to pismo potpisalo je dvadesetak poslanika od 750 u Evropskom parlamentu. U biografiji Grošelja piše da je stručnjak za geopolitiku, da je u EP izabran 2019. kao kandidat LMŠ – Lista Marjana Šareca. Na njihovom sajtu piše da je izbor Grošelja i još jedne poslanice u EP najveći uspeh LMŠ do sada. I on može poći stopama Tanje Fajon da ličnim angažmanom na stanju demokratije u Srbiji, napravi politički uspon. Evropski parlament svakako je izvršio određeni uticaj na srpske izbore, već i zbog toga što je prvi put scenario predizbornih debata na Radio-televiziji Srbije istovetan debatama vođenim u maju prošle godine tokom evropskih izbora.\n:\tDraža Petrović: Mala bara, puno Kebara\n:\tDarija Kisić Tepavčević: Treba da budemo ponosni na otvaranje tržnog centra "Galerija"; Školski sistem spreman za prelazak na onlajn nastavu\n:\t„Beogradski sindikat“: Ne plačemo za mitropolitom Amfilohijem, on je u naručju Oca - plačemo za sobom bez njega\n:\tPatrijarh Kiril: Ime mitropolita Amfilohija će u istoriji zauvek biti povezano s duhovnim preporodom Crne Gore i neviđene neumorne borbe za spasavanje umirenih svetinja


"GEOKS" SELI FABRIKU U ALBANIJU? Vranjanci strahuju da će njihovih hiljadu sugrađana ostati bez posla zbog odluke investitora | Novosti.rs\nZvaničnih informacija nema, jer su svi zaposleni u ovoj fabrici obuće na kolektivnom godišnjem odmoru, tako da niko nije odgovarao na naše pozive. Radnici sa kojima smo kontaktirali tvrde da oni nemaju nikakve zvanične informacije i da se svi nadaju da je reč o spekulacijama.\nSa druge strane, upućeniji u priču kažu da ova kompanija planira da smanji proizvodnju zbog čega je poslala obaveštenja nekim firmama sa kojima posluje."Geoksov" dolazak u Vranje dogovoren je još 2012. godine, a fabrika je zvanično počela sa radom 2016. godine, na Dan grada, 31. januara. Ukupna vrednost investicije je 15,8 miliona evra, a predviđeno je zapošljavanje 1.250 radnika. Ipak, godinama unazad taj broj je manji, a fabrika posluje kao prilično zatvoren sistem, u jednom periodu bilo je pobuna u smislu loših uslova rada, ali ni tada iz poslovodstva fabrike niko nije odgovarao na pitanja novinara. Predstavnici sindikata radnika kažu da oni nemaju nikakvu zvaničnu informaciju o prestanku rada. Naslućuju da se nešto menja, ali se nadaju da neće doći do scenarija o kom se priča, a to je da se proizvodnja preseli u Albaniju, jer oko 1.000 ljudi zaposlenih u fabrici izdržava porodice od ovog posla.\nOD DRŽAVE 11,25 MILIONA EVRA\n"GEOKS" je od države dobio 11,25 miliona evra subvencije, čulo se na otvarnju ove fabrike u januaru 2016. To iznosi 9.000 evra po svakom planiranom zaposlenom. Inače, investitori koji dobiju podršku države moraju da ispune neke obaveze. Velika kompanija mora da održi investiciju najmanje pet godina nakon realizacije projekta. Ne bi smela ni da smanji broj zaposlenih, takođe, u roku od pet godina. I naravno, mora redovno da isplaćuje ugovorenu zaradu. Ukoliko ne ispuni ove uslove, Ministarstvo privrede ima pravo da raskine Ugovor o dodeli podsticaja i naplati sredstva obezbeđenja.\nVRANJSKA SELA BEZ STRUJE: Bez napajanja električnom energijom zbog radova na mreži


Nije ni prišla sefovima: Svetlana Ražnatović sa pokojnim suprugom\nOvaj do sada nepoznat detalj otkriven je juče tokom suđenja Ceci Ražnatović, koju je zbog navodnog duga od 116.000 evra tužio Vojislav Đurković iz Bijeljine.\nDa priča o tajnim Arkanovim sefovima bude još zanimljivija, Viši sud u Beogradu juče je naložio da se utvrdi šta se sve nalazi u njima upravo na predlog advokata Đurkovića.\nOvaj zahtev je upućen da bi se utvrdilo šta je sve tužena Arkanova supruga Svetlana Ražnatović nasledila.\nO dva Arkanova sefa u banci niko od nekada njegovih najbližih saradnika nema nikakve informacije. Dragan Marković Palma, koji je bio veliki prijatelj i Ražnatovićev stranački kolega, kaže za “Blic” da prvi put čuje da je Ražnatović uopšte imao sefove.\n- Verujte da prvi put čujem takvu informaciju. Nisam ni znao da je Arkan opšte držao bilo šta u bankarskim sefovima - navodi Palma.\nSličan odgovor dobili smo i od njegovog najbližeg saradnika i komandanta u Srpskoj dobrovoljačkoj gardi Borislava Pelevića.\n- Prvi put od vas čujem da je Arkan imao sefove u bankama. Zaista ne znam ništa o tome - rekao je Pelević za “Blic”, dok Ceca Ražnatović nije odgovarala na pozive “Blica”.\nNa jučerašnjem suđenju pročitano je saopštenje banke u kojem se navodi da se sadržaj Ražnatovićevih sefova nepoznat jer ih “niko od naslednika nije ni potraživao ni otvarao”.\nSvaki sef ima po dva ključa, jedan čuva banka, dok se drugi nalazi kod korisnika sefa. Šta se dogodilo sa Arkanovim ključevima i kod koga se oni danas nalaze, nije poznato, ali je banka potvrdila da već 14 godina sefovi nisu otvarani.\nU saopštenju se navodi i da je u prvim mesecima posle ubistva Ražnatovića 2000. godine banka po službenoj dužnosti obavestila ostavinski sud o postojanju dva sefa Željka Ražnatovića Arkana, ali do danas nije dobila nikakav odgovor, a ni nalog za njihovo otvaranje.\nMiša Petrovski, advokat Svetlane Ražnatović, juče je u sudnici osporio sve optužbe Đurkovića i istakao da se, pre naplate navodnog duga, mora okončati ostavinski postupak kako bi se tačno znalo šta je udovica Željka Ražnatovića nasledila. Ostavinski postupak je zaustavljen kada je najstariji Arkanov sin Mihajlo, koji živi u Švedskoj, dva puta poništio nasledničku izjavu kojom se odriče nasledstva u korist maćehe.\nOvaj postupak do sada nije nastavljen, a Mihajlo trenutno živi na relaciji Stokholm-Barselona jer se profesionalno bavi hokejom.\nNa imovinu Ražnatovića pravo polažu tri žene i devetoro dece.\nVozač sprečio ubistvo\nDačić: Naći ću ubice makar pala Vlada\nPremijer Ivica Dačić pre nekoliko dana tajno se sastao sa Fatosom Bitićijem, bratom Agrona, Iljija i Mehmeta Bitićija, koji su likvidirani u prostorijama MUP-a Srbije 1999. godine, saznaje “Blic”. Dačić mu je obećao da će po svaku cenu naći ubice njegove braće.\nPrijemni ispiti za srednje škole teži nego ranije\nSvršene osnovce, njih oko 80.000, ove godine čekaju teži prijemni ispiti za srednje škole nego ranije. Đaci će zadatke morati da rešavaju pred profesorima škola koje žele da upišu, najavilo je Ministarstvo prosvete.\nŠverc buja kao u doba sankcija\nPrema svim procenama, građani Srbije kao zapete puške čekaju 19. decembar, dan kada će sa svojim crvenim pasošem, bez viza, moći da pređu granicu naše zemlje i upute se ka zapadnoevropskim državama.\n„Telekom Austrija“: Analiziramo zahtev za poboljšanje ponude o kupovini\nBEČ - Kompanija „Telekom Austrija“ trenutno detaljno analizira zahtev Vlade Srbije koja je od ove austrijske firme tražila da poboljša ponudu sa 950 miliona evra na 1,4 milijarde za kupovinu „Telekoma Srbija“, potvrdili su za “Blic” u ovoj kompanji.\nZbog pljačke uhapšen i bivši načelnik DB\nSedmoro osumnjičenih za malverzacije u pančevačkoj Azotari uhapšeno je juče u akciji SBPOK zbog sumnje da su nezakonitom prodajom pogona „Karbamid 2“ ostvarili protivpravnu imovinsku korist od preko 500 miliona dinara. Država je oštećena za 833 miliona.\nTomislav Nikolić se uskoro seli na Dedinje\nVila koju je dobio na raspolaganje a nije koristio Mirko Cvetković, aktuelni premijer Srbije, najverovatnije će biti rezidencija novoizabranog predsednika republike Tomislava Nikolića. Kako saznaje „Blic”, iz stana sa Novog Beograda Nikolić i njegova porodica preseliće se u vilu u Užičkoj 38.


Nakon incidenta FSV presudio protiv Starog grada - 0:3 za goste\nNaslovna Sport Fudbal Nakon incidenta FSV presudio protiv Starog grada – 0:3 za goste\nNakon incidenta FSV presudio protiv Starog grada – 0:3 za goste\nNOVI SAD: Iz Fudbalskog saveza Vojvodine stigla je odluka Komesara za takmičenje VFL Sever, a povodom prekinute utakmice 7. kola ove lige između OFK Stari grad i FK Sloga iz Čonoplje. Utakmica je registrovana službenim rezultatom 3:0 u korist FK „Sloga“ iz Čonoplje.\nIako je OFK Stari grad vodio rezultatom 1:0 ova utakmica je prekinuta u 77. minutu. Kako se navodi u obrazloženju, razlog prekida incident u kome su učestvovali igrači obe ekipe i nekolicina navijača domaće ekipe (njih oko pet – šest) koji su preskočivši ogradu sa palicama od bubnjeva utrčali u teren za igru u nameri da se fizički obračunaju sa igračima gostujuće ekipe, u čemu ih je tek iz nekoliko navrata redarska služba uspela vratiti na tribinu.\nDerbi kola između Starog grada i Sloge iz Čonoplje prekinut je u 77. minutu, kada je glavni arbitar utakmice Ivan Čapko, odlučio da odsvira kraj, smatrajući da je bezbednosna situacija terenu narušena.\nDo prekida je došlo kada je fauliran fudbaler domaćih Knežević, koji je ostao da leži na zemlji. Igrač gostiju Konjović, pokušao je da ga iznese sa terena, samo iz njemu poznatog razloga. U tom trenutku u teren su utrčali Đurković rezervni golman Bačkopalančana i „rezervista“ gostiju Veselinović. Njih dvojica su pokušala da se fizički obračunaju, pa su nakon toga, potpuno opravdano dobili crvene kartone. Potom je u teren pokušala da uđe grupa domaćih navijača, ali ih je redarska služba sprečila. Međutim, glavni sudija Ivan Čapko odsvirao je kraj, smatrajući da je bezbednost aktera meča ugrožena.\nPrethodni tekstKlasična „red velvet“ torta\nSledeći tekstRazrešen direktor škole jer nije prijavio vršnjačko nasilje


Vraćena imena srpskih svetitelja na freskama u manastiru u S. Makedoniji\n„Ovo vraća nadu da će i neki drugi naši zahtevi i predlozi biti ozbiljno uzeti u razmatranje posle čega će nam svima laknuti“, saopštili su predstavnici Srba u Makedoniji\nFreske srpskih svetitelja u Osogovskom manastiru, koje su nepoznati počinioci preimenovali vraćene su u prvobitno stanje, saopštila je Demokratska partija Srba u Makedoniji. Ova stranka je, kako stoji u objavi na njenom Fejsbuk profilu, još pre nešto manje od šest meseci podnela zahtev severnomakedonskim vlastima da se freske vrate u prvobitno stanje.\n„Danas smo pozvani da se uverimo da je naš zahtev ispoštovan. Ovo vraća nadu da će i neki drugi naši zahtevi i dobronamerni predlozi biti ozbiljno uzeti u razmatranje posle čega će nam svima laknuti“, stoji u saopštenju.\nPoslanik Sobranja iz Demokratske partije Srba u Makedoniji Ivan Stoilković napominje da je pre pola godine, kada je ova partija saznala za preimenovanje freski razgovarao sa državnim zvaničnicima i crkvenim velikodostojnicima iz Severne Makedonije kako bi se ono što je učinjeno ispravilo.\n„Radi se o seriji podmetanja gde se, sa svih nivoa, i društva, i države u celini, pokušava da se sa jedne strane izbriše srpsko postojanje u Makedoniji, a sa druge strane da se pokuša da se Srbija uvuče u makedonske probleme, s obzirom na to da su u rešavanje makedonskog pitanja duboko upletene Albanija, Grčka i Bugarska. U to smislu radi se svašta, a između ostalog, falsifikuje se i istorija“, kaže Stoilković.\n„Kao pripadnici srpskog naroda u Makedoniji, pretpostavljam i država Srbija, nemamo nameru da budemo deo makedonskog problema. Jedino što bismo mogli da budemo jeste da budemo deo rešenja problema i to ako nas makedonska država pozove“, navodi Stoilković.\nPodsećamo, u Osogovskom manastiru kod Krive Palanke, freske srpskih svetitelja, kralja Milutina, cara Uroša, Stefana Prvovenčanog, Stefana Dečanskog, kneza Lazara, preimenovane su i ponele su imena vizantijskih careva. Freske su delo prvog makedonskog svetovnog slikara Dimitra Andonova Papradiškog, koji ih je oslikao između 1932. i 1933. godine.\nOslikavanje fresaka finansijski su pomogli monaško bratstvo manastira Svetog Joakima i Georgije Petrov iz sela Duračka Reka kod Kumanova, fotograf Ignjat Manev iz Krive Palanke, pekarski esnaf iz istog grada, kao i trgovac Aleksandar Sanda Kostić iz sela Kalin Kamen.\nOsogovski manastir posvećen je Svetom Joakimu Osogovskom, podvižniku i svetitelju iz XI veka, koji se smatra jednim od prvih slovenskih svetitelja sa ovih prostora. Prvu crkvu na mestu današnjeg manastira podigao je monah Teofan oko sto godina kasnije, a manastir su kasnije zidali i obnavljali srpski kraljevi Milutin i Stefan Dečanski. Od sredine XVIII veka manastir propada, a u tom periodu izgubljene su i mošti Svetog Joakima.\nNaslovna fotografija: Sputnjik/Demokratska partija Srba u Makedoniji\nIzvor Sputnjik, 06. decembar 2020.\nPreporučujemoDemokratska partija Srba u MakedonijiIvan StoilkovićOsogovski manastirSeverna Makedonija


Napeta situacija oko Idliba: Truska uzvraća udarac, NATO dao podršku Turskoj, Rusija šalje ratne brodove, vanredna sjednica vijeća UN - Put vjernika\nZbog pogibije 33 turska vojnika u ruskom napadu na tursku postaju u Idlibu odnos između Turske i Rusije je dodatno eskalirao.\nIako turski zvaničnici to otvoreno ne kažu, oni ipak smatraju da je Rusija odgovorna za napad na turske vojnike u Idlibu jučer.\nNATO poziva Rusiju i Siriju da zaustave ofanzivu u Idlibu i poštuju međunarodno pravo, izjavio je generalni sekretar NATO Jens Stoltenberg poručujući da Alijansa podržava Tursku, javio je Reuters.\nStoltenberg je nakon sastanka ambasadora NATO-a, koji je inicirala Turska nakon što su 33 turska vojnika poginula u zračnim napadima u sirijskom Idlibu, rekao da saveznici razmatraju dodatnu podršku Turskoj, piše Tanjug. Pozvao je na deeskalaciju nasilja u Siriji.\n“Pozivamo vlasti Rusije i Sirije da zaustave napade i neselektivne zračne napade”, rekao je Stoltenberg.\nRusija je prema sirijskoj obali poslala dva ratna broda naoružana krstarećim raketama, javlja Reuters.\nDanas vanredna sjednica Vijeća sigurnosti UN-a o Idlibu\nVijeće sigurnosti Ujedinjenih nacija (UN) održat će danas vanrednu sjednicu u vezi s posljednjim dešavanjima u sirijskom Idlibu, javlja Anadolu Agency (AA).\nKako su za AA potvrdili diplomatski izvori, hitna sjednica biće održana na zahtjev Sjedinjenih Američkih Država (SAD), Njemačke, Velike Britanije, Francuske, Belgije, Estonije i Dominikanske Republike.\nSjednica će početi u 16.00 sati po lokalnom vremenu.\nTurske snage tokom noći izvele napade na položaje snaga Assadovog režima\nTurske oružane snage tokom protekle noći su izveli žestoke napade na položaje snaga Bashara al-Assada u Siriji, javlja Anadolu Agency (AA).\nNeimenovani sigurnosni izvor kazao je da su turske snage izvele zračne i artiljerijske napade na elemente Assadovog režima, a trenuci napada snimljeni su bespilotnim letjelicama.\nNa snimcima se vide trenuci napada na režimski konvoj oklopnih vozila, elemente u pokretu, kasarnu i skladišta oružja.\nNapadi su odgovor na zračni napad kojeg su snage Assadovog režima izvele na turske oružane snage u Idlibu u kojem su 33 turska vojnika položili živote kao šehidi.\nTurska je odlučila da više ne zaustavlja izbjeglice iz Sirije koji kopnom i morem pokušavaju stići u Evropu, izjavio je jedan turski zvaničnik, prenosi Tanjug, pozivajući se na Reuters.\n„Turska policija, obalska straža i graničari dobili su naredbu da se drže po strani“, rekao je on za Reuters.\nReuters prenosi da je grupa od približno 300 migranta krenula je iz sjeverozapadne Turske prema grčkoj granici.\nTurski mediji navode da se u grupi migranata nalaze i žene i djeca, te da su krenuli prema granici u turskoj provinciji Edirn oko ponoći. Među migrantima ima Sirijaca, Iračana i Iranaca.\nPredsjednik Ruske Federacije Vladimir Putin sazvao je vanrednu sjednicu Vijeća nacionalne sigurnosti na kojoj je razgovarano o situaciji u sirijskom Idlibu, javlja Anadolu Agency (AA).\nGlasnogovornik moskovskog Kremlja Dmitrij Peskov kazao je da je situacija u sjeverozapadnoj sirijskoj provinciji Idlibu bila glavna tema vanredne sjednice Vijeća.\n(Agencije / AJ Balkans / AA)\n„NATO namjerno bombardovao libijske revolucionare jer su 70% njih islamisti“ Transkripti genocida: Šta otkrivaju stenogrami ratnih sjednica NSRS? Karadžićevo priznanje Bošnjacima za izdržljivost Ekskluzivno: UAE nudili Asadu tri milijarde dolara da nastavi ofanzivu na Idlib Abduldžabar al-Okaidi: Zapad podržava Asada a islamisti žele hilafet\nPrethodni članakAhelbarra: Turci smatraju da Rusija stoji iza pogibije 33 vojnika\nNaredni članakSAD i talibani potpisali sporazum o mirovnom procesu u Afganistanu


Vlada Srbije preuzela Aerodrom Niš › Made-in-Germany.rs\nMinistarka građevinarstva, saobraćaja i infrastrukture Zorana Mihajlović i gradonačelnik Niša Darko Bulatović juče su potpisali ugovor o prenosu osnivačkih prava u javnom preduzeću „Aerodrom Niš“, na osnovu kojeg se pravo upravljanja prenosi sa Grada na Republiku.\n– Aerodrom Niš je od strateškog značaja za Srbiju, kao alternativni aerodrom beogradskom i rezervni centar kontrole letenja SMATSA, zahvaljujući novom tornju kontrole leta, koji ćemo ovde izgraditi. Prenosom upravljanja na Vladu Srbije biće omogućeno normalno funkcionisanje niškog aerodroma i obezbeđena sredstva za investicije koje će omogućiti njegov dalji razvoj, kako bi u budućnosti bio jedan od vodećih u ovom delu regiona – rekla je Mihajlović.\nOna je podsetila da je Vlada Srbije donela odluku o prenosu osnivačkih prava sa Grada na Republiku nakon višegodišnjih molbi Grada Niša i menadžmenta aerodroma da vlada pomogne njegov dalji rad i razvoj, jer Grad Niš ne raspolaže neophodnim finansijskim sredstvima.\nRepublika Srbija je u prethodne četiri godine pomogla niški aerodrom „Konstantin Veliki“ sa ukupno 9,8 miliona eura, od čega 3,6 miliona predstavlja pomoć u novcu i opremi koju je aerodrom dobio od vazduhoplovnih preduzeća i institucija u vlasništvu države, saopštilo je Ministarstvo građevinarstva, saobraćaja i infrastrukture.\nU poslednje tri godine broj putnika na Aerodromu Niš je povećan za 248 puta, sa 1.335 putnika u 2014. na 331.582 u 2017. godini, dok se prevoz robe povećao devet puta, sa 284 tone na 2.542 tone, dodaje se u saopštenju, a prenosi agencija „Beta“.\nOd MiG na 10/08/2018 / AKTUELNO / Ostavite komentar


OSM Televizija - Displaying items by tag: SPC\nZa pravoslavne vjernike danas počinje posljednja sedmica Vaskršnjeg posta.Ova sedmica se zove strasna, jer na staroslovenskom, riječ strast znači stradanje.\nSutra se navršava osam godina od upokojenja patrijarha srpskog Pavla, koji je bio omiljen među narodom zbog svoje skromnosti i istinoljubivosti.\nSrpskoj pravoslavnoj crkvi još nije vraćena oduzeta imovina u Sarajevu i Federaciji BiH, dok je to učinjeno Rimokatoličkoj crkvi i Islamskoj zajednici, iako BiH nema zakon o restituciji, piše beogradska "Politika".\nDodik: Odnos Srpske i SPC baziran na poštovanju\nPredsjednik Republike Srpske Milorad Dodik izjavio je danas u Beogradu da je odnos Republike Srpske i Srpske pravoslavne crkve baziran na poštovanju i uvažavanju, bez otvorenih pitanja.\nMihajlovićeva i Mali obišli srpsku crkvu u Njujorku\nMinistarska građevinarstva, saobraćaja i infrastrukture Zorana Mihajlović i gradonačelnik Beorgada Siniša Mali obišli su ostatke srpske pravoslavne crkve u Njujorku, koja je izgorjela na Usrks.


Održani sastanci sa MMF-om: Ohrabruje oporavak eko...\nObjavljeno: 08.10.2021. • 13:47 Autor: Ministarstvo finansija i socijalnog staranja\nDelegacija Crne Gore koju su predvodili ministar finansija i socijalnog staranja mr Milojko Spajić i guverner Centralne banke Crne Gore dr Radoje Žugić održala je više video susreta sa visokim zvaničnicima MMF-a u okviru Godišnjih sastanaka MMF-a i Svjetske banke.\nNa sastancima sa Bo Lijem, zamjenikom generalne direktorice MMF-a, i Srikantom Seshadrijem, šefom misije MMF-a za Crnu Goru, bilo je riječi o trenutnoj zdravstvenoj, makroekonomskoj i finansijskoj situaciji u našoj zemlji. Ocijenjeno je da je Crna Gora, nakon recesije u prethodnoj godini, uzrokovane pandemijom koronavirusa, na putu snažnog ekonomskog oporavka, što potvrđuju pozitivni makroekonomski trendovi, koje su predstavnici MMF-a ocijenili ohrabrujućim.\nNa globalnom nivou, g. Li je naglasio važnost imunizacije, kao i ubrzanog sprovođenja reformi kao neophodnog preduslova za snažan ekonomski napredak od posljedica pandemije.\nMinistar Spajić je naglasio da je Crna Gora jedna od rijetkih zemalja koja je, i pored pada BDP-a od 15,3% u 2020, na šta je uticala politika zatvorenih granica, uspjela da se naglo oporavi i najavio da je preliminarna procjena rasta BDP-a u ovoj godini oko 13%.\nMinistar Spajić je naglasio i da će planirana reforma poreskog sistema kroz program „Evropa sad“ doprinijeti boljem životnom standardu građana i smanjenju neformalne ekonomije na tržištu rada.\n„Ostvaren je ogroman uspjeh - prihodi od turizma za tri kvartala 2021. godine iznose oko 700 miliona eura, što je premašilo sve projekcije. Imamo suficit budžeta tri mjeseca zaredom (jun, jul i avgust) od preko 105 miliona eura, što je doprinijelo smanjenju budžetskog deficita na svega 1,2% za period januar - avgust ove godine, u poređenju sa 10,2% u 2020. godini“, kazao je Spajić, ukazujući i da predviđa smanjenje državnog duga sa preko 100% na ispod 80% do kraja godine.\nNa pitanje g. Seshadrija kakvu će ulogu imati Montenegro Works, ministar je objasnio značaj osnivanja preduzeća za poboljšanje upravljanja državnom imovinom u skladu sa najboljom međunarodnom praksom. Ministar Spajić je takođe diskutovao o programu „Evropa sad“ koji uključuje smanjenje poreskog opterećenja na rad sa 39% na oko 20-25%, u zavisnosti od visine dohotka, a set mjera doprinosi da dođe do povećanja zarada.\nGuverner Žugić upoznao je sagovornike sa stanjem u bankarskom sektoru i prezentovao rezultate nedavno okončanog projekta procjene kvalitete aktive (AQR). Istakao je da je bankarski sistem, uprkos koronakrizi, ostao stabilan, te da su banke likvidne i dobro kapitalizovane, dok sve ključne bilansne pozicije bilježe pozitivne trendove.\n“Depoziti su na istorijskom maksimumu i to potvrđuje snažno povjerenje u bankarski sistem, ali i u regulatora”, saopštio je Žugić i dodao da, iako je AQR rezultirao neznatnim smanjenjem koeficijenta solventnosti na kraju 2019. godine, rast sopstvenih sredstava banaka tokom 2020. i 2021. godine je više nego kompenzovao izvršenu korekciju, te koeficijent solventnosti trenutno iznosi 19,2%, skoro dvostruko više od zakonskog zahtjeva.\nLi i Seshadri čestitali su CBCG na uspješno sprovedenom AQR-u, dodajući da će MMF nastaviti da pomaže CBCG u njenim naporima na daljem snaženju bankarskog sektora, kao i poboljšanju njenih supervizorskih kapaciteta. Predstavnike MMF-a zanimali su dalji planovi CBCG po pitanju trajanja ranije donešenih mjera usmjerenih na smanjenje posljedica pandemije na privredu. Guverner je saopštio da CBCG redovno prati implementaciju mjera i ocjenjuje njihovu opravdanost, te će se, s tim u skladu, donositi dalje odluke po ovom pitanju, uz strogo vođenje računa o ključnom cilju - očuvanju stabilnosti bankarskog sektora.\nCrnogorska delegacija je održala sastanke i sa Paulom Hilbersom, izvršnim direktorom MMF-a i Alfredom Kamerom, direktorom Sektora MMF-a za Evropu. Gospodin Liviu Voinea, viši savjetnik izvršnog direktora Hilbersa, koji je predstavnik Crne gore u Izvršnom odboru MMF-a, takođe je prisustvovao ovim sastancima.\nHilbers je istakao zadovoljstvo zbog uspješne turističke sezone koja je značajno doprinijela oporavku ekonomije, kao i zbog ohrabrujućih trendova u fiskalnoj sferi. Takođe se osvrnuo na projekat AQR-a, ističući da njegova implementacija predstavlja pozitivan pomak za CBCG.\nKamer je napomenuo da se Crna Gora, kao i mnoge druge države, suočava sa dvostrukim izazovima oporavka od krize i sprovođenja reformi koje će povećati ekonomsku otpornost stvaranjem zaštitnih bafera za buduće krize. Takođe je istakao da je za oporavak Crne Gore itekako važno to što je bankarski sektor ostao stabilan.\nMinistar Spajić je istakao da je usvajanje programskog budžeta bilo od ključne važnosti za omogućavanje racionalizacije troškova državne uprave u mjeri koja nije bila prisutna ranijih godina, kao i da je povećana transparentnost. Hedžing aranžmanom za kineski dug eliminisan je valutni rizik i uštedjelo se 4 miliona eura za prvu ratu za auto-put. Naglasio je da je namjera da se prijevremeno otplate raniji skupi krediti i govorio o planovima optimizacije javne uprave i povećanja kapitalnog budžeta u narednoj godini.\nKamer je pohvalio posvećenost Ministarstva finansija i socijalnog staranja reformama i smanjenju budžetskog deficita u veoma kratkom periodu.\nGuverner Žugić se zahvalio direktoru Kameru na odličnoj saradnji i podršci koju je MMF pružio CBCG kroz više programa tehničke pomoći, posebno ističući podršku u pripremi izmjena i dopuna Zakona o CBCG.\nVijesti Milojko Spajić Radoje Žugić MMF\nSastanci crnogorske delegacije sa predstavnicima Svjetske Banke 19.10.2021.\nDržava omogućila povoljnije kreditiranje mikro, malih i srednjih preduzeća i preduzetnika 05.07.2021.\nProjekat „Crna Gora radi“ za preporod državnih preduzeća 04.08.2021.\nOdmah da počne elektronska evidencija u slobodnim zonama 09.10.2021.


Francuska počinje da vakciniše svoje sportiste za Olimpijske igre u Tokiju\nObzirom da se prošlogodišnje Olimpijske igre nisu održale zbog pandemije Korona virusa, međutim, potvrđeno je da će se ovaj važan sportski događaj ipak održati ove godine u Tokiju koji počinje 23. jula, a završava se 8. avgusta. Vakcinacija francuske olimpijske delegacije započela je ove nedelje. Vreme je vrlo ograničeno, a olimpijski kvalifikacioni turniri tek će se održati u maju i junu.\n„Čini se da trenutno dobro ide. Od 26. aprila i do kraja maja, francuski sportisti koji odlaze na Igre u Tokiju sada mogu da se vakcinišu, u roku od tri meseca do početka događaja (23. jula – 8. avgusta)\nFrancuska delegacija identifikovala je malu populaciju od 1.400 ljudi koju čine sportisti i menadžeri, a koji se mogu vakcinisati. Jedno vreme ideja o namenskom centru za vakcinaciju sa sedištem u Insepu u Vincennes (Val-de-Marne) nije održana. Sportisti i osoblje su zato pozvani da odu u centar „najbliži mestu njihovog treninga“, precizira Ministarstvo sporta, prenosi Liberation.\nKako se bliži početak Igara, pre nekoliko nedelja vlada je osnovala radnu grupu, u saradnji sa ministarstvima sporta i zdravlja, kao i francuskim Nacionalnim olimpijskim i sportskim komitetom (CNOSF). Cilj je da se “definiše broj francuskih sportista koji žele da se vakcinišu, da se utvrde moguća mesta vakcinacije ovih populacija i da se predloži kalendar”, koji je “u skladu sa nacionalnom strategijom vakcinacije”, ukazuje ministarstvo sporta.\nTagovi: Olimpijske igre - vakcinacija


Ako imate problem sa šefom, postoji brz i besplatan način da ga rešite - Izazov\nAko imate problem sa šefom, postoji brz i besplatan način da ga rešite\nRadio-televizija Srbije\t 5. januara 2022. 15:56\nOtkaz ugovora o radu, ostvarivanje prava na godišnji odmor, isplate zarade/plate, regresa za korišćenje godišnjeg odmora i druge naknade troškova, isplate otpremnine, nagrada – sve su to slučajevi kojima se bavi Agencija za mirno rešavanje radnih sporova. Agencija se, međutim, bavi i diskriminacijom i slučajevima zlostavljanja na radu.\nDirektor agencije Ivica Lazović kaže da je reč o institutu koji postoji 16 godina, koji je dobrovoljan i besplatan. Iako se radnim pravom bave i Inspekcija rada i resorno ministarstvo, Agencija je jedina koja se bavim alternativnim načinom rešavanja sporova.\nReč je o dobrovoljnom postupku koji se jednostavno pokreće – podnosi se formular Agenciji, koji je propisan, a zatim Agencija šalje formular drugoj strani koja ima rok od pet radnih dana da se izjasni.\nAko druga strana prihvati da se postupak rešava mirnim putem, pokreće se postupak pred arbitrom Agencije za mirno rešavanje radnih sporova ako je individualni spor, odnosno miriteljem ako je kolektivni i rešava se u roku od 30 dana.\n"Ovaj postupak je kratak za razliku od sudskih postupaka, koji traju u proseku i do pet godina. Postupak pred agencijom često traje i kraće od 30 dana", rekao je Lazović.\nDirektor agenciji ističe da arbitražno rešenje ima težinu sudske presude, izvršno je ispravna i rešava problem.\nIstiče da Agencija, ipak, nije represivni organ i ne može da naloži nešto poslodavcu, već on mora da bude saglasan sa postupkom. Praksa je pokazala da poslodavci imaju poverenje u Agenciju i u 2019. je postojala saglasnost u 90 odsto slučajeva.\nKo posreduje u sporovima\nU sporovima ne posreduju radnici Agencije, u njoj je zaposleno svega devet osoba, već nezavisni arbitri u individualnim sporovima, odnosno miritelji u kolektivnim sporovima:\nTo su nezavisni eksperti koje biraju predstavnici Socijalno-ekonomskog saveta i predstavnici poslodavaca, profesori radnog prava, ugledni advokati i javne ličnosti koji su u materiji, kao i sudije u penziji.\n"Njihove odluke su na nivou sudskih presuda, odnosno naše arbitražne odluke prate sudske presude. U tom pogledu nema velike razlike", kaže Lazović.\nAgencija je posebno značajna za sindikate i Uniju poslodavaca jer omogućava efikasan, brz i jednostavan pristup pravdi članstvu. Iako su u početku bili nepoverljivi prema ovom institutu, praksa je pokazala da miritelji rade nezavisno i da se ne može uticati na njihov rad.\nAgencija do sada rešila 20.000 predmeta\nZa ovih 16 godina Agencija je radila na 20.000 različitih predmeta, što znači da je oko 1.000 predmeta godišnje. Trenutno se zbog pandemije beleži mali pad. U godini pre koronavirusa, 2019, zabeležen je rekord jer je bilo 2.300 postupaka.\n"Korona je pogodila sve oblasti pa i svet rada, od nezaposlenosti, neisplata do prekovremenog rada od kuće, prava na diskonekciju. Portugalija je, na primer, donela zakon kojim se ograničava radno vreme od kuće, jer se izgubilo osmočasovno radno vreme. S druge strane, opao je broj prijava mobinga zbog rada od kuće, ali i štrajkova", naveo je Lazović.\nDodao je da je problem u početku pandemije predstavljalo i to što nije bilo moguće sesti za sto, pružiti ruku, ali da su brzo digitalizovali svoj rad.\nKolektivni sporovi, koji su srž sindikalnog obraćanja, znatno su ređi od individualnih i ima ih oko 30 godišnje.\n"Najčešće su to štrajkovi, primena i dopuna kolektivnog ugovora, kolektivno pregovaranje, nešto što prati sindikalno delovanje. Adresa za rešavanje svih štrajkova je naša agencija. Mi kroz pregovaranje i metodu mirenja smo najefikansiji, brže se nešto rešava nego štrajkom. Novim zakonom je predviđena veća uloga agencije u slučaju štrajka", rekao je Lazović.\nKada dobije saglasnost za arbitražno odlučivanje, nema sudskog postupka, odluka je konačna, izvršna i na nju nema prava žalbe. Sudski procesi nisu iskuljčeni kod kolektivnih postupaka, mada neki kolektivni ugovori preveniraju sudske sporove.


IZBORNA PREVARA STOLJEĆA – Pazarskog aerodroma nema u državnim planovima! – Bihor Petnjica\nIzgradnja aerodroma u Novom Pazaru koju su više puta obećavali funkcioneri SDP-a i Gradske uprave, prema nacrtu prostornog plana R. Srbije, neće se dogoditi makar još 15 godina. I sam Rasim Ljajić je 17. juna 2020. godine na završnom predizbornom skupu SDP-a u Novom Pazaru, najavio izgradnju aerodroma u ovom gradu.\n„Danas su nam ovde bili ljudi iz Ministarstva saobraćaja i infrastrukture. Obećali su nam nešto što je meni izgledalo u jednom trenutku neverovatno i bajkovito. Mi već od sutra tražimo lokaciju za izgradnju aerodroma u Novom Pazaru. Moramo što pre da nađemo lokaciju od 20 hekatara za izgradnju piste. Država nam je obećala za to 10 miliona evra. To će biti veoma važan projekat za našu dijasporu“, obećao je tada Rasim Ljajić.\nPrema nacrtu prostornog plana Republike Srbije od 2021. do 2035. godine i izvještaju o strateškoj procjeni uticaja prostornog plana R. Srbije od 2021. do 2035. godine na životnu sredinu, u Sandžaku se neće gradit aerodrom.\nPlan koji je dat na javni uvid dostupan je na sajtu Ministarstva građevinarstva, saobraćaja i infrastrukture.\nPodsjećamo, u minuloj predizbornoj kampanji gromoglasno su najavljivali iz Sandžačke demokratske partije (SDP), a već u avgustu 2020. godine u javnosti i potvrdili iz Gradske uprave Novog Pazara, da su postignuti dogovori sa resornim ministarstvom, te da je samo ostalo da se pronađe adekvatna lokacija za projekat koji će, kako je u junu najavio Rasim Ljajić, koštati 15 miliona eura.\n„Jedna lokacija se nalazi u neposrednoj blizini Pobrđa, druga u Izbicama, dok treća pripada tutinskoj opštini. Konačan izbor zavisi od mnogo parametara i o tome će odlučivati stručni tim. Neki od tih parametara su veličina aerodroma i pristup lokaciji a naš sledeći korak je izrada planske dokumentacije”, kazao je u avgustu prošle godine direktor Preduzeća za urbanizam Suat Ljajić za RTV Novi Pazar.\nPostaje očigledno da je “Pazarski aerodrom” predizborna prevara stoljeća, a od polijetanja i slijetanja aviona ostala su samo obećanja.\nPrevious ArticleAkademik Zukorlić predao platformu o unapređenju izbornog sistema za međustranački dijalog\nNext ArticleMuftija Kujević: Ni nova vlast u Crnoj Gori nije pokazala dovoljno poštovanja prema raziličitostima


Brnabić: Najavljeno ulaganje novih 200 miliona dolara grupacije Rio Tinto u Jadar - Ekonomija - Dnevni list Danas\nPočetna » Ekonomija » Brnabić: Najavljeno ulaganje novih 200 miliona dolara grupacije Rio Tinto u Jadar\nPredsednica Vlade Srbije Ana Brnabić održala je danas putem video linka sastanak sa predstavnicima međunarodne rudarsko-metalske grupacije Rio Tinto, na kojem je najavljeno ulaganje novih 200 miliona dolara za dalji razvoj litijum-bor projekta „Jadar“.\n9Piše: Beta 30. jula 2020. 18.48\nKako je saopšteno iz kabineta premijerke „ova odluka je ishod usvajanja prethodne studije opravdanosti projekta ‘Jadar’, a kompanija Rio Tinto je do sada uložila više od 250 miliona dolara“.\nBrnabić je naglasila da je nastavak njihovog poslovanja na projektu „Jadar“ kod Loznice od izuzetne važnosti za Srbiju, posebno u vreme pandemije korona virusa sa kojom se suočava čitav svet.\nOna je navela da je usvajanje prethodne Studije opravdanosti za nastavak projekta dobra vest i za lokalnu zajednicu s obzirom na to da je na projektu angažovan veliki broj ljudi.\nIzvršni direktor grupacije Rio Tinto za energiju i minerale Bold Batar je naglasio svoje zadovoljstvo zbog bliske saradnje sa Vladom Srbije na realizaciji projekta „Jadar“.\nProjekat „Jadar“ podrazumeva rad na razvoju rudnika podzemne eksploatacije i izgradnju industrijskog postrojenja za metalurško-tehnološku preradu koncentrata jadarita, čiji se početak može očekivati krajem 2021. godine.\nAna Brnabić, Jadar, rio tinto, rudariBeograd\nBrnabić razgovarala sa predstavnicima Rio Tinta o realizaciji projekta Jadar\n30. jula 2020. u 22.55\nA znate li mozda ko je vlasnik ove firme,najveceg plackasa sirotinskih drzava i njihovih jadnih naroda.\n31. jula 2020. u 06.18\nŠiroka internacionala, mongolski biznismen u Evropi sa kompanijom Latino Američkog naziva.\n„Bold Baatar is on the board of Business Council of Mongolia and Chief Executive-Energy & Minerals at Rio Tinto Ltd.“\n31. jula 2020. u 06.21\n-i uz to projekat veliki seizmički rizik osim ako nisu obezbedili ceo Južno dinarski masiv u jugozapadnoj Srbiji – za pola bilona dolara.\n31. jula 2020. u 01.33\nZlocin je da Srbija prodaje strancima radove na litijumu, jer to je „nafta“ Srbije i mogla je da nas vine za kratko vreme u bogate zemlje… Bolje bi bilo postepeno i samostalno ulagati, cilj bi svakako bio dostizan.\n31. jula 2020. u 06.41\nniko ih nije jos obavestio o novoj generaciji batetija baziranoj na aluminijumu? nek pitaju u Tesla motors, Maska sta misli o tome.\n31. jula 2020. u 09.02\nE, Ana, Ana, cime se to hvalis ? Da sam na tvom mestu, bila bih ocajna da uopste ucestvujem u poslovima u korist stranaca! Rudno bogatstvo pripada samo Srbiji\n31. jula 2020. u 09.16\nUlaže Rin Tin Tin u Naprednu privredu ?\n31. jula 2020. u 10.32\n01. avgusta 2020. u 15.28\nA, gde su te pare do sada ulozene, i gde ce se nove pare ulagati? Kakve koristi od toga ima Srbija. Da li postoji studija izvodljivosti tog rudnika kao javni dokument da mozemo da procitamo o cemu se radi.


U Srebrenici obilježen Dan rudara, najbolji nagrađeni novčanim iznosima - Srpskainfo\nU Srebrenici obilježen Dan rudara, najbolji nagrađeni novčanim iznosima\n– Dan rudara i rudarska slava Sveta Varvara danas je obilježena u oba srebrenička rudnika, koji zapošljavaju ukupno 530 radnika.\nPredstavnici kompanije “Gross”, koja se bavi eksploatacijom rude olova i cinka u Sasama kod Srebrenice, obilježili su tradicionalno krsnu slavu prisustvom na svetoj liturgiji i lomljenjem slavskog kolača u srednjovjekovnom manastiru Svete Trojice koji je u blizini ovog rudnika.\nNakon slavskog obreda, u preduzeću je predsjednik Upravnog odbora Rudnika Jelena Petrić uručila nagrade za 11 najboljih rudara i radnika organizacionih jedinica koje su njihove radne kolege tajnim glasanjem izabrale i predložile za priznanja.\nNajbolji rudari i jamski radnici iz svake smjene nagrađeni su sa po 700 KM, a najbolji radnici ostalih organizacionih cjelina ovog kolektiva sa po 500 KM.\nPetrićeva je rekla da ova kompanija trenutno zapošljava 496 radnika, da je i ove godine uspješno poslovala, te da će, zahvaljujući zalaganju svih radnika, ostvariti planirani obim proizvodnje i da će, vjerovatno, biti premašen plan eksploatacije od 330.000 tona rovne rude jer su za 11 mjeseci iskopane 327.143 tone rovne rude.\nZbog slabijeg interesovanja i izbjegavanja rada u rudniku u posljednje dvije godine, broj zaposlenih je smanjen sa 530 na 496 radnika, ali se, zahvaljujući modernizaciji proizvodnje, smanjenje broja zaposlenih ne odražava na izvršenje planova eksploatacije.\nOve godine otvoren je i novi kop “Iva”, gdje do sada nije vršena eksploatacija.\nPlate, isplata doprinosa i drugih zakonskih obaveza uredno se izmiruju u ovoj kompaniji – naglasila je Petrićeva, a rudari su to potvrdili novinarima.\nNagrađeni rudar Branko Đurić kaže da od 2011. godine radi u Rudniku Sase i da su višestruko poboljšani i osavremenjeni uslovi i način eksploatacije rude u proteklih sedam godina.\nOn ističe da mu je ova nagrada finansijski značajna, ali i kao posebno priznanje od radnih kolega koji su ga izabrali jer znači da cijene njega i njegov rad.\nĐurić kaže da su plate u ovom preduzeću redovne, kao i uplata doprinosa i da su plate rudara znatno bolje u odnosu na zarade zaposlenih u drugim proizvodnim firmama na području Srebrenice i Bratunca.\nIz Rudnika Sase čestitku rudarima u Republici Srpskoj uputio je i krsnu slavu Svetu Varavaru čestitao predsjednik Sindikata metalaca i rudara Obrad Belenzada.\nOn je poželio rudarima da bude posla, da se poboljšavaju uslovi rada i plate rudarima i poručio da bi dobro bilo da se rudarima omogući penzionisanje sa 40 godina radnog staža jer, kako je istakao, nije humano sa 65 godina raditi u jami.\nZaposleni u Rudniku boksita “Srebrenica” proslavili su Svetu Varvaru organizovanjem zajedničkog ručka i druženja za sve radnike ovog kolektiva.\nGradovi rudarska slavarudniciSrebrenica\nNovo pooštravanje kontrola: Zabranjen rad rudnika kriptovaluta\nDUGOVI I DALJE VRTOGLAVI Rudnici Zenica i Breza uplatili blizu 12,5 miliona KM poreza\nSASTAO SE SA SINDIKATIMA Džindić: Rudnici imaju 60 dana da naprave transparentan plan reorganizacije\nŠTA JE NA PRODAJU? Misterija privatizacije RŽR "Ljubija"\nGideon Grajf: Cilj međunarodne komisije je doći do istine o Srebrenici koja je samo jedna\nOtpad divlje svinje postavljen je pored bivše fabrike, a ne Memorijalnog centra u Srebrenici\nČUDO OD DJETETA Petogodišnjak iz Srebrenice zna više SAOBRAĆAJNIH ZNAKOVA od mnogih vozača


posted on Jul. 18, 2011 at 8:36 pm\nVolkswagen putničkih vozila su objavila dalji rast isporuka vozila tokom prve polovine 2011, sa više od 2,5 miliona isporučenih vozila tokom ovog perioda. Ukupno, mušterije su dobile 2,53 miliona vozila (januar – jun 2010: 2.26; +11,8%). Brend je takođe istakao i rast u mesecu Junu, sa 438,500 (Jun 2011: 399,200; +9,8%) prodatih vozila. “Pozitivan trend Volkswagen putničkih vozila u prvoj polovini ove godine je veoma ohrabrujući. Bio bi veliki uspeh ako bismo mogli da nastavimo istim tempom tokom narednih šest meseci”, prokomentarisao je Kristijan Klingler, član Upravnog odbora za prodaju i marketing za Volkswagen Grupu i Volkswagen putnička vozila, prokomentarisao je u Volfsburgu u utorak.\nVolkswagen putnička vozila su izvestila o značajnom rastu prodaje u Centralnoj\ni Istočnoj Evropi, gde su isporuke porasle za 42,2%, na 92,300 (64,900) vozila u prvoj polovini godine. Brend je udvostručio isporuke na čitavom tržištu Rusije na 45.500 (22.400;+103,0%) vozila. Volkswagen putnička vozila održavaju rast i u svojoj kući, na tržištu u Nemačkoj, gde je 301,700 (287,400; +4,9%) vozila predato kupcima.\nBrend je isporučio 950,100 (816,400; +16,4 %) vozila u Azijsko-pacifičkom regionu od januara do juna, od kojih je 852,800 (755,500; +12,9%) predato kupcima u Kini, najvećem posebnom tržištu. Isporuke u Severnoj Americi, gde su Volkswagen putničkih vozila dostavile 237,700 (195,200; +21,8%) vozila u prvih šest meseci, su veoma ohrabrujuće.\nPored modela razvijenih specijalno za rastuće kinesko tržište, potražnja za modelima kao što je Jetta (+58.3%), Tiguan (+50.9 %), Passat CC (+73.4 %), kao i Phaeton (+95.8 %) tokom prve polovine godine bila je izuzetno visoka.


Sistem kolabira: Evropa na korak od odluka koje bi za građane bile košmar - Sputnjik Srbija\n17:31 20 Jun 2021\n21:24 27.04.2019 Preuzmite kraći link\nKomentarišući ovu izjavu, nad kojom su se najviše zamislile zemlje čiji graničari i uz pomoć evropske policije ne mogu da zaustave prodor migranata na Stari kontinent, profesor Fakulteta političkih nauka Slobodan Samardžić kaže da pre svega treba imati u vidu da Makron ima ambiciju da izigrava lidera u EU. Zasad sa Angelom Merkel, ali njoj je mandat ograničen i verovatno će, kada istekne, otići u političku penziju, kaže Samardžić.\n„On ima neku vrstu ambicije da jednog dana stvar vodi verovatno i sam, s tim što on nema kapacitet za to. To je evidentno, on nije velika glava, niti je veliki političar, niti mislilac, niti vizionar, ali ambicija stoji, uprkos svemu tome. On je imao dosta sličnih izjava, na konferenciji u Davosu prošle godine rekao je da Evropa bez ’sedmorice‘ više ne može da opstane, da će se voditi računa da se održi osovina Francuske i Nemačke — severne zemlje, a posle ćemo videti“, podseća Samardžić.\nOn kaže da je sličnu izjavu Makron ponovio i u Sofiji nekoliko meseci kasnije, na sastanku lidera EU sa predsednicima Vlada i država tzv. Zapadnog Balkana, a da je suština u tome da Evropska unija nema nikakvu strategiju kada je ovaj problem u pitanju, što otvara prazan prostor. Oni nemaju nikakavu ideju ili nekakav minimalni prethodni konsenzus o tome kako dalje, kaže on.\nOn dodaje da je unija kao sistem generalno postala disfunkcionalna, jer sa kojim god da se konkretnim problemom taj sistem suoči, ne može da ga reši. Ističe da „Šengen“ jeste bila dobra ideja, da je sloboda kretanja ljudi pomogla integraciji unije u velikoj meri. Međutim, od kako je zapala u krizu, ta sloboda se evidentno sve više smanjuje. Pod uticajem migrantskih kretanja 2014. i 2015. godine, ona je dovedena do ivice, sistem je potpuno kolabirao, ističe ovaj profesor Fakulteta političkih nauka.\n„Njihove ideje o tome na koji način treba rešiti taj problem ne postoje, sem ovoga što čujemo od Makrona. Imamo praktično rešavanje po Orbanovom modelu, da se stvaraju zapreke, nacionalne, to je do sada jedini racionalni odgovor. Svi su skočili na Orbana, ali ih to nije sprečavalo da i sami zatvaraju svoje granice, i Austrija, Slovenija, Hrvatska i Francuska prema Italiji. To je sve jako dobro poznato i iz toga takođe vidimo da oni zapravo nemaju nikakvu zajedničku politiku.“\nNa pitanje kako bi u praksi mogla da izgleda realizacija Makronove ideje, da se Šengenska zona smanji na broj država koje mogu da kontrolišu svoj prostor u bezbednosnom pogledu, Samardžić kaže da je to teško proceniti, jer će ta izjava, kao većina Makronovih, biti brzo zaboravljena. To što je rekao Makron je na nivou političke izjave i nije dovoljno dobar osnov za takvu analizu, u svakom slučaju možemo očekivati soliranja država članica, kaže on.\n„Same će rešavati te probleme, pa će neke od njih u toj politici soliranja, u odsustvu zajedničke politike, biti žrtve. Najverovatnije ove koje su na udaru, pre svih mediteranske zemlje, Grčka, Italija, Španija. To će biti jedan permanentni problem koji će se rešavati palijativno, ali pre svega u okviru ad hok akcija država članica“, siguran je Samardžić.\nkošmar, Šengen zona, zatvaranje, rešenje, kriza, ukidanje, kampanja, granice, migranti, Evropski parlament, EU, Slobodan Samardžić, Emanuel Makron, Viktor Orban, Španija, Italija, Grčka, Francuska


Stiv Benon napušta Belu kuću\nBivši glavni strateg Bele kuće Stiv Benon (arhivska fotografija)\nPredsednik SAD Donald Tramp saopštio je visokim zvaničnicima svoje administracije da je odlučio da otpusti svog glavnog stratega, Stiva Benona, koji je bio njegov najkontroverzniji savetnik. Benon, kome se pripisuje zasluga za izbornu pobedu Donalda Trampa, sukobljavao se sa drugim moćnim ličnostima u Beloj kući.\nŠef kabineta Bele kuće Džon Keli i Stiv Benon saglasili su se da petak bude Benonov poslednji dan, saopštila je portparolka Bele kuće Sara Hakabi, dodavši da je Bela kuća zahvalna za Benonov doprinos.\nMeđutim, Njujork Tajms prenosi da Benon insistira na tome da je odlazak bio njegova ideja, i da je podneo ostavku predsedniku još pre 11 dana, sa dogovorom da ona bude objavljena početkom ove nedelje. Saopštenje je navodno bilo odloženo, u svetlu nasilnih protesta u Šarlotsvilu, u Virdžinji proteklog vikenda.\nBenon, je bivši urednik desničarskog sajta Brajbart njuz, koji je bio povezan sa takozvanom "alternativnom desnicom" koja uključuje grupe koje se zalažu za rasizam, belački nacionalizam, antisemitizam i populizam.\nBenon je bio u nezavidnom položaju i ranije, ali je Tramp odlučio da ga zadrži, delom zbog toga što je njegov glavni strateg i odigrao veliku ulogu u njegovoj izbornoj pobedi i što takođe uživa podršku mnogih predsednikovih najvernijih pristalica.


Ministarstvo za brogu o selu\nMinistar Milan Krkobabić posetio je danas porodicu Radosavljević u Varvarinu, koja se zahvaljujući ovoj pomoći uselila u novi dom.\nPorodica Radosavljević je do sada živela u zajednici i raduju se sopstvenom domu u kome će, kako priželjkuju, njihov sin Vasilije sačekati braću i sestre.\nMinistar Krkobabić je danas održao radni sastanak sa rukovodstvom i predsednicima mesnih zajednica ove opštine Rasinskog upravnog okruga, na kome su razmatrane potrebe seoskog stanovništva Varvarina, kao i aktuelni i planirani programi Ministarstva za brigu o selu.\nPredsednica opštine Violeta Lutovac Đorđević izjavila je da i seosko stanovništvo i predstavnici lokalnih samouprava prepoznaju značaj i korist programa koje sprovodi Ministarstvo za brigu o selu. Đorđević je istakla kako su lokalne samouprave spoj između republičkog nivoa i stanovništva kojem su sve mere i programi namenjeni, te da je na sastanku bilo reči o toj važnoj saradnji.\nMilan Krkobabić Ministarstvo za brigu o selu dodela para za kuće na selu poseta varvarinu


Mart – Koncert Hristine Vuković oduševio bečlije\nObjavljeno 15. март 2013.\nProšle nedelje se u Beču desio zapažen kulturni događaj koji je po ko zna koji put pokazao da su umetnici iz Srbije rado viđeni izvođači u Austriji. Ne samo oni koji se bave melosom i folklorom, već upravo klasični umetnici čija izvođenja i nastupi potpuno odgovaraju visokim standardima internacionalne bečke publike, koja zna da ceni virtuoznost i kreativnost, čestu odliku muzičara sa naših prostora.\nPravi dokaz da je ugled srpskih umetnika u Beču izuzetno veliki bio je upravo solistički koncert pijanistkinje Hristine Vuković koja je bečkoj publici ostala u lepom sećanju po učešću na Prvom srpskom Novogodišnjem konceru u organizaciji SPKD Prosvjete, koja je i ovaj put zdušno podržala njen nastup u Galeriji „Die Ausstellung“ u osmom bečkom okrugu.\nProgram koji je predstavljen bio je u prvom delu romantican (Čajkovski), dok je umetnica u drugom delu svirala kompozicije srpskih autora. U tom drugom delu, na samom kraju programa svirala je jednu od najlepsih srpskih nacionalnih pesama – Varijacije na temu “Što se bore misli moje” na čiji tekst je muziku napisao Kornelije Stankovic.\nTekst ljubavne pesme „Što se bore misli moje” je napisao srpski knez Mihailo Obrenović, mlađi sin Kneza Miloša i Knjeginje Ljubice . Knez ju je, kako se verovalo, napisao jer je bio zaljubljen u blisku rođaku Katarinu Konstantinović, ali nije smeo da je oženi, da mu ne bi pao ugled u narodu, a i vera mu je branila tu ženidbu. Međutim, tek 2003. godine je otkriven originalni dokument sa posvetom koji je knez Mihailo uputio za rođendan Kleopatri Karađorđević (1835-1855), kasnije udatoj Petronijević. Dokument je štampan upravo u Beču na francuskom jeziku i predstavlja tekst za notni zapis za Varijacije za klavir. Naš istaknuti kompozitor Kornelije Stanković, koji je napisao klavirsku muziku na tekst ove pesme, je prvi školovani srpski muzičar i začetnik i tvorac srpske nacionalne škole.\nSvirana su i dela Dejana Despića, Milana Milojevića, i Vasilija Mokranjca, a kao gost je uspešno nastupila mlada bečka pijanistkinja Nelica Stanojević, sa delima Lista i Betovena.\nPublika je bila oduševljena. Treba reći da je bilo koliko srpskih toliko i austrijskih posetilaca, a primećeni su i ljubitelji muzike iz Rusije pa čak i sa Filipina. Članovi Prosvjete bili su sa punim pravom ponosni na profesionalni i emotivni nastup naše umetnice, a ostali u publici su mogli da uživaju u vrhunskom i inspirisanom izvođenju prelepih kompozicija.\nZa neke od posetilaca bilo je pravo otkriće da čuju klasičnu muziku srpskih autora i pokazali su veliko interesovanje za nju. To je lepa potvrda da Prosvjeta ide dobrim putem u upoznavanju austrijske publike sa srpskim kulturnim vrednostima, a da su umetnici kao Hristina Vuković najbolji ambasadori srpske kulture u inostranstvu. Hristina se biranim rečima zahvalila publici, a onda se, kao što je red, prešlo na malo druženje u obližnjem kafeu.\nApril – Održana promocija trećeg broja časopisa „Spoji!“ u Insbruku\nJun – Pesma pripada čitaocima


Preko 50% amerikanaca vjeruje da je kripto budućnost finansija – Kripto.ba\nPreko 50% amerikanaca vjeruje da je kripto budućnost finansija\nPrema skorijem istraživanju od strane kompanije StarkWare, 53% ispitanika vide kripto kao „budućnost finansija.“ Nimalo iznenađujuće, mlađi ljudi (između 25 i 34 godina) su više bullish, dok cijelih 68% vjeruje u ovaj koncept.\nIntegracija kriptovaluta među amerikancima: Najnovije cifre\nBlockchain orijentisana kompanija, StarkWare, je ispitala 2000 odraslih amerikanaca, različitih godina starosti, da bi utvrdila njihov stav prema kripto svijetu i njegovom budućem razvoju. Prema rezultatima, 53% misli da će digitalna sredstva biti „budućnost finansija.“\nMeđu ispitanicima od 25-34 godina starosti, procenat je 68%, dok je među ispitanicima od 35-44 godina starosti, ovaj procenat malo niži i iznosi 61%, dokazujući teoriju da su mlađi ljudi više okrenuti ovoj industriji.\nDodatno, 17% ispitanika priznaje da su uložili u kriptovalute. Većina njih konstantno povjerava i podešava njihovu kripto imovinu. 82% ispitanika je reklo da prate bar jednu kriptovalutu, dok je 50% izjavilo da „dopunjava ili popravlja“ njihovu kripto imovinu. Samo 14% investitora dozvoljava da protekne jedna sedmica, bez stvaranja bilo kakvih promjena.\nKomentarišući ovo, Eli Ben-Sasson, saosnivač i predjednik StarkWare Industries je izjavio:\n„Ovo istraživanje pokazuje koliko su kriptovalute postale rasprostranjene, dok istovremeno naglašava da će tek da postanu jako popularne. Ovdje vidimo da su mladi amerikanci, oni koji će uskoro da oblikuju ekonomiju, posebno okrenuti prema kriptovalutama. Vrlo je važno naglasiti da oni ulažu naveliko i jako su ubijeđeni da će kripto biti „budućnost.“\nOva kompanija je naručila istraživanje, da bi obilježila lansiranje njihove platforme, StarkNet. Cilj ove platforme je da ukloni neke prepreke iz poslovanja sa digitalnim sredstvima, kao i da stvara blockchain aplikacije.\nUri Kolodny, saosnivač i izvršni direktor StarkWare kompanije, misli da postoji „ogroman entuzijazam kada je u pitanju kripto“ među širom javnosti. Međutim, „blockchain jednostavno neće moći da se nosi sa rastućom potražnjom“, osim ako ljudi u ovoj industriji ne počnu da rade „pametnije,“ zaključio je.\nVećina amerikanaca je svjesna o kriptovalutama\nAmerika je, u svakom slučaju, glavni igrač na sceni kriptovaluta, dok je većina njenih stanovnika bar malo čula o digitalnim sredstvima. Prema još jednom istraživanju (sprovedenom u novembru 2021. godine), 62% od 10.000 ispitanika, je imalo osnovno znanje o kriptovalutama, dok je 24% izjavilo da vrlo dobro poznaje ovu industriju. Svega 13% ispitanika je priznalo da nikada nisu čuli za Bitcoin, Ethereum ili bilo koji drugi token.\nIstraživanje je pokazalo da je broj stvarnih kripto investitora tada iznosio 16%. Muškarci od 18-29 godina su najaktivnija demografska grupa u ovom sektoru, pošto je njih 43% investiralo, trgovalo ili koristilo digitalna sredstva.


Pakistan: Protesti protiv SAD\n19 decembar, 2011\nLider Džamad-ud-Dave, Hafiz Said\nDesetine hiljada islamista su organizovale protest u Lahoreu, na severoistoku Pakistana, na kojem su izrazile podršku vojsci i osudu Sjedinjenih Država.\nMasa od oko 30 hiljada ljudi je tražila da Islamabad prekine veze sa Vašingtonom posle prošlomesečnog prekograničnog vazdušnog napada u kojem su poginula 24 pakistanska vojnika. Američki zvaničnici su izrazili žaljenje zbog pogibije vojnika na dve vojne postaje pored avganistanske granice i obećali detaljnu istragu. Međutim, to nije mnogo smanjilo nezadovoljstvo u pakistanskoj vojsci, koja tvrdi da su napadi bili „namerni“.\n„Ako Amerikanci dođu kao gosti, ukazaćemo im poštovanje, ali ako dođu kao agresori, uz božju pomoć, suprotstavićemo im se. Avganistanci su ih naterali da se suoče sa porazom, a mi ćemo, bog nam pomogao, zakucati posledni klin u taj poraz. Alah je svemoguć“, kazao je lider Džamad-ud-Dave Hafiz Said.\nRano jutros, u zemlju se vratio pakistanski predsednik Ali Zardari, posle gotovo dvonedeljnog lečenja u Dubaiju. Zardarijevo lečenje je podstaklo spekulacije da će se on povući sa vlasti posle tajne diplomatske depeše upućene u Vašington, u kojoj je tražena američka pomoć u sprečavanju vojnog puča, od kojeg se strahovalo. Ta depeša je već primorala paksitanskog ambasadora u Sjedinjenim Državama da podnese ostavku.\nVrhovni sud treba danas da nastavi pretres povodom peticije lidera opozicije Navaza Šarifa, kojom se traži istraga depeše. Odsustvo predsednika Zardarija je samo dodatno podstaklo spekulacije da je sadašnja pakistanska vlada u krizi.


Xiaomi Redmi bi mogao objaviti budžetski telefon sa Snapdragon 855 čipom\nPočetnaVestiMobileMobilni telefoniXiaomi Redmi bi mogao objaviti budžetski telefon sa Snapdragon 855 čipom\n15.01.2019 18:30 | 0 Mobile\nQualcommova Snapdragon 855 platforma je ono što će se ove godine naći u većini premijum telefona. Međutim, Xiaomijev Redmi podbrend razmatra objavu pristupačnog telefona baziranog na Snapdragon 855 čipsetu.\nRedmi je do sada bio Xiaomi serija, u okviru koje je kineska kompanija objavljivala pristupačnije telefone. Brend će sada nuditi pristupačne telefone pod sopstvenom oznakom, a prvi u ovoj liniji je Redmi Note 7 model.\nNe propustite: Redmi Note 7 rasprodat za nekoliko minuta\nLei Jun, predsednik kompanije Xiaomi je istakao da će Redmi brend razviti pristupačan telefon sa Snapdragon 855 procesorom. Prema njegovim rečima, očekivana cena ovog telefona bi bila ispod 400 dolara.\nOvo naravno nije prvi put da Xiaomi podbrend objavljuje pristupačan telefon sa vrhunskim čipom. Svi se sećamo Pocophone F1 modela iz prošle godsine, koji je implementirao Snapdragon 845 čipset i na tržištu se pojavio sa cenom do 350 evra.\nZa sada nema dodatnih detalja o Redmi telefonu sa Snapdragon 855 čipom, koliko će tačno koštati po objavi i da li će se pojaviti van Kine.\nApple zamenio preko 11 miliona iPhone baterija tokom 2018. godine\nApple planira da vrati iPod liniju i da implementira USB-C u svoje buduće iPhone modele?


Grčki konzulat odbio ruskim sveštenicima vize - 07.08.2018, Sputnik Srbija\nGrčki konzulat odbio ruskim sveštenicima vize\nNekolicini sveštenika Ruske pravoslavne crkve odbijen je zahtev za izdavanje grčke vize bez objašnjenja, prenose ruski mediji. 07.08.2018, Sputnik Srbija\nrusija, vesti, svet, grčka\n21:57 07.08.2018 (Osveženo: 22:00 07.08.2018)\n© Foto : PixabayManastir svetog Pantelejmona na Svetoj Gori\nNekolicini sveštenika Ruske pravoslavne crkve odbijen je zahtev za izdavanje grčke vize bez objašnjenja, prenose ruski mediji.\nPrema rečima protojereja Vasilija Bikseja, jednog od sveštenika kome je odbijena viza, ova odluka konzulata mogla bi biti u vezi sa tenzijama u diplomatskim odnosima između Atine i Moskve.\nGrčka: Situacija oko proterivanja diplomata otrgla se kontroli\n6 Avgust 2018, 22:52\n„Još početkom godine smo porodica i ja uplatili turistički aranžman za Grčku, želeo sam da pokažem svojoj ženi i deci kako izgleda Atos sa strane mora. Predali smo pasoše za vize, šestoro dece i žena su je dobili, a meni je zahtev odbijen bez ikakvog razloga, uprkos tome što je aranžman plaćen“, rekao je.\nOn je naveo i da je potom probao još jednom da dobije vizu i to direktno preko konzulata umesto preko turističke agencije, međutim, rezultat je, kako tvrdi, bio isti.\nRuski mediji navode i da ovo nije prvi slučaj da je ruskom svešteniku odbijena viza za Grčku, već da je takvih slučajeva bilo još nekoliko, iako nije precizirano o kome konkretno je reč.\nPodsetimo, tenzije između Atine i Moskve eskalirale su nakon što je Grčka optužila Rusiju da je učestvovala u podrivanju nacionalne bezbednosti, nakon čega je proterala dvojicu diplomata i jednom zabranila ulazak u zemlju.\nMoskva je na te mere odreagovala recipročno.


ŠOK! Zorica Marković prvi put o agoniji pevačice: Dušan može da naudi Tanji, strahovala bih da sam na njenom mestu! - Svetionik.com\nRepublika - Najnovije vesti #1036\n1036 ŠOK! Zorica Marković prvi put o agoniji pevačice: Dušan može da naudi Tanji, strahovala bih da sam na njenom mestu!\nRepublika - Najnovije vesti · 07.11.2020 05:25\nPevačica Zorica Marković šokirana je surovošću neizvesne situacije u kojoj se Tanja Savić bori sa još uvek zakonitim suprugom Dušanom Jovančevićem da vidi sinove Maksima i Ðorđa.\nRepublika - Najnovije vesti · danas 11:51\nKako starite, sposobnost vašeg tela da apsorbuje vitamin B iz hrane se usporava, naročito kod žena. Statistika govori da svaka četvrta od 100 žena, starosti od 40 do 59 godina, ima nedostatak vitamina B. Pročitaj više


Svečano otvoren Sajam privrede Tešanj 2018 - Bportal.ba - Najvažnije vijesti iz BiH\nSvečano otvoren Sajam privrede Tešanj 2018\nPosted on 10. Maja 2018. 10. Maja 2018. Author\nNa ovogodišnjem sajmu učestvuje 200 izlagača iz sedam zemalja, a zemlja partner je Italija.\nOtvarajući sajam Zvizdić je rekao da rekordan broj izlagača ove godine dokazuje da su organizatori sajma postigli svoj cilj a to je da je sajam u Tešnju postao prepoznatljiv i prestižan.\n– Unapređenje bh. ekonomije je jedan od najvažnijih ciljeva svih nivoa vlasti u BiH, a fokus Vijeća ministara u proteklom periodu bio je na promociji naše privrede, jačanju finansijske discipline, boljoj strukturi javnih rashoda, poboljšanju poslovnog ambijenta i većoj konkurentnosti bh. privrede, što je rezultiralo poboljšanjem ključnih ekonomskih parametara – dodao je Zvizdić.\nAmbasador Minasi je naveo kako se uvjerio da je ispravno postupio što je prihvatio da Italija bude zemlja partner na sajmu, te da je vrlo ponosan na prisustvo italijanskih kompanija.\nIstakao je da je trgovinska razmjena između dviju zemalja premašila 1,5 milijardi eura, kao i da u BiH djeluje više od 70 italijanskih kompanija koje direktno zapošljavaju više od 10.000 radnika.\n– Italijanske kompanije i dalje dolaze ovdje što znači da BiH ima potencijala i da zajedno možemo mnogo postići – kazao je Minasi.\nNačelnik Općine Tešanj Suad Huskić naglasio je da iza uspješnih rezultata tešanjske privrede stoji ozbiljan i dugogodišnji rad brojnih ljudi i institucija, te da sajam predstavlja prezentaciju ekonomskih potencijala i smotru poduzetništva.\nSajam se održava do 13. maja dokad će biti održani brojne panel diskusije, tematska predavanja, prezentacije i B2B sastanci koji bi trebali doprinijeti poslovnom povezivanju, te razmjeni iskustava, informacija i dobrih praksi.\nOznačeno: Discovery Channel, macina trava, porezna uprava, sajam privrede, svečano otvaranje, tešanj\nPogledajte snimak spašavanja iscrpljenog skijaša na Igmanu\nMuškarac je u subotu ujutro turnim skijama krenuo na Igman te je ostao zarobljen na planini. Uputio je poziv u pomoć, nakon čega su spasioci krenuli u potragu. Pronađen je oko 15 sati, a na sigurno izvučen naveče. U akciji je učestvovalo 25 spasilaca koji su uz iznimne napore uspjeli prvo doći do mladića koji […]\nIz Ureda Vijeća Evrope u Sarajevu jučer je saopćeno da će, kao što su dogovorile političke partije u Federaciji BiH, u kontekstu napora EU i SAD-a za olakšanje procesa u pogledu izborne reforme i nakon formalnog zahtjeva upućenog od EU, Venecijanska komisija prisustvovati nizu sastanaka s relevantnim sudionicima izbora. Predstavnici parlamentarnih političkih stranaka u Federaciji […]\nPredstavnici šest političkih stranaka (SDP, DF, Naša stranka, SBB, Narod i pravda i NBL) koje čine skupštinsku većinu u Kantonu Sarajevo danas su potpisali dokument o zajedničkom djelovanju u mandatnom periodu 2018.-2022.godina u Kantonu Sarajevo i predstavili mandatara za sastav nove Vlade Kantona Sarajevo Edina Fortu iz Naše stranke. – U decembru ćemo završiti proces […]\nDom naroda odobrio imenovanje Nezavisnog odbora, tijela za nadzor FUP-a


O TELENORU KARIJERA TELENOR DOBRE VESTI BESPLATAN PRISTUP LINKEDIN LEARNING PLATFORMI ZA ZAPOSLENE U TELENORU CRNE GORE I SRBIJE\nLinkedIn Learning danas je jedna od najpopularnijih platformi za učenje u svetu, sa više od 13.000 najkvalitetnijih onlajn kurseva, koja nam omogućava da kontinuirano unapređujemo znanja i veštine. Jedna od prednosti platforme jeste širok izbor tema pokrivenih kursevima, od tehničkih veština kao što su programiranje i veštačka inteligencija do „mekih veština", kao što su javni nastup i kreativno pisanje.\nPlatforma nudi kurseve koje možemo proći za sat ili dva, ili možemo „uroniti dublje" u specifičnu temu o kojoj želimo da saznamo mnogo više. Dodatno, sa mobilnom i desktop aplikacijom možemo da učimo bilo kada i na bilo kom mestu.\nZaposlenima su dostupne kolekcije preporučenih kurseva od strane naših stručnjaka za različite oblasti. Takođe, platformu koristimo kao alat za naše interne radionice i treninge, jer tu objavljujemo snimke i materijale sa svih predavanja, koja na taj način postaju dostupna svim našim kolegama.\nMi verujemo da je učenje neprekidan proces i želimo da svojim pristupom, načinom rada i vrednostima pružimo podršku za razvoj svakog pojedinca, tima, a samim tim i cele naše organizacije. Zajedno volimo da učimo, stvaramo i razvijamo se , a Linkedin Learning nam je, sasvim sigurno, veoma važan pratilac na tom putu.


Подићи свест о образовању и запошљавању особа са аутизмом\nHomeDRUŠTVOPodići svest o obrazovanju i zapošljavanju osoba sa autizmom\nSvetski dan autizma obeležava se danas, u okviru kampanje „Mogu da učim, mogu da radim“, sa ciljem da se podigne svest o (ne)pristupačnosti obrazovanja i zapošljavanja osoba sa autizmom, što je posebno otežano u trenutnim uslovima pandemije.\nKampanja je praćena grafičkim crtežom ruku koje drže razne alate za rad, a koje treba da demonstriraju raznovrsnost mogućnosti i načina na koje ljudi sa autizmom mogu da se radno uključe u društvo.\nU saopštenju, Savez ukazuje da se ove godine navršava 13 godina od kako je na snagu stupila Konvencija UN o pravima osoba sa invaliditetom, a 12 godina otkako ju je Srbija ratifikovala, ocenjujući da je njena primena i dalje nepotpuna u mnogim oblastima.\nPrema oceni Evropskog parlamenta i UN, osobe sa autizmom su jedna od socijalno najisključivijih grupa ljudi.\n„Obrazovni sistem poznaje decu sa tim problemima i obaveza je da i toj deci omogućimo da stiču određeno obrazovanje na način koji je komplemetaran njihovim mogućnostima“, kazao je Ružić.\nOve godine navršava se 13 godina od kako je na snagu stupila Konvencija UN o pravima osoba sa invaliditetom, a 12 godina otkako ju je Srbija ratifikovala.\nPonuđeno 8 miliona dinara kao subvencija za tradicionalne zanate


Kako očevici opisuju situaciju, taksita nije hteo da se zaustavi jer je hteo da „razbije“ kordon policije, koja je promptno reagovala, tako što su fizički njih desetak legli na automobil i zaustavilo ga. Taksistu koji je upravljao vozilom na licu mesta su priveli .\nPovodom sukoba koji traju, MUP Srbije je izdao zvanično saopštenje da oni večeras „ni u jednom trenutku nisu ispaljivali suzavac, niti topovske udare“!\nPovodom ovih „ratnih dešavanja“ na ulicama glavnog grada oglasio se i ministar policije ~ Nebojša Stefanović koji je večeras izjavio za medije :\n– „Jasno je da imamo situaciju koja može da se opiše kao ogoljeno nasilje.“\n– „To su pokušaji da se preuzme vlast bez volje naroda, bez učešća na izborima“ – rekao je Stefanović na vanrednoj konferenciji za medije.\n– „Mogli ste da vidite potpuno mirno i uzdržano ponašanje policije, koja je bila gađana kamenicama i ciglama. I pored svega toga pripadnici policije bili su uzdržani, krenuli su tek kada je njihov život bio ugrožen. Bili su napadnuti svim i svačim, pa i lopatama, molotovljevim koktelima“ – rekao je Stefanović.


Kosovo: Ustavna država do severa\nCeremonija potpisivanja Ustava Kosova, 15. juni 2011\nTri godine od stupanja na snagu, Ustav Kosova, koji mnogi ocenjuju dobrim normativnim aktom koji je blizu razvijenim evropskim zemljama, i dalje nailazi na brojne prepreke kada je u pitanju njegovo sprovođenje. Najpre, njegovo sprovođenje skoro da se uopšte ne dešava severno od Ibra.\nPredsednik Skupštine Kosova Jakup Krasniqi kaže da se Ustav ne sprovodi u mnogim oblastima, dok što se teritorije tiče, sever Kosova je i dalje mesto gde Ustav Kosova nije prisutan.\n“Na severu ima malo napretka. Realno gledano, bolje funkcionisanje reda i zakona ili funkcionisanje u potpunom smislu te reči ne postoji u tom delu”, kazao je Krasniqi.\nOn je takođe dodao da postoji potreba za veću odgovornost i bolje sprovođenje Ustava i od strane kosovskih institucija.\nNezadovoljstvo oko sprovođenja Ustava, naročito na severu Kosova, izrazio je i Demokratski savez Kosova (DSK). Šef parlamentarne grupe DSK Ismet Beqiri je, u vezi sa tim, pomenuo je problem postojanja srpskih struktura na severu koje funkcionišu pod okriljem Beograda.\nKosovo, Petar Miletić\n“Ustav Kosova se ne sprovodi uopšte, naročito kada je u pitanju sever Kosova. Tamo funkcionišu ilegalne structure, a ne paralelne, zato što naših struktura tamo nažalost nema”, kazao je Beqiri.\nPetar Miletić, potpredsednik Skupštine Kosova iz redova Samostalne liberalne stranke, kaže da Ustav Kosova nudi dobra rešenja za zajednice i kao takav on je prihvatljiv za srpsku zajednicu i pruža veliku zaštitu. Međutim, sem problema njegovog sprovođenja na severu, i Miletić kaže da u Ustavu postoje odredbe koje se na terenu i ne sprovode.\n“Ustav se u najvećem delu poštuje, međutim, što se tiče teritorijalno, Ustav Kosova se ne sprovodi na severu, ali što se tiče sadržajnog, ja bih rekao da postoje neki delovi Ustava koji se tiču prava zajednica, a koji se ne poštuju”, kaže Miletić.\nInstitucije krišile Ustav\nSa druge strane, Riza Smaka, ekspert pravnih i ustavnih pitanja, smatra da je veliki problem to što su Ustav Kosova u poslednje tri godine prekršili i rukovodioci visokih kosovskih institucija.\n“Ustav Kosova nije ispoštovan ni od strane visokih institucija. Znamo da od afere, počevši od predsednika pa nadalje, naše institucije nisu spremne i posvećene poštovanju Ustava, što je primarna, ustavna i institucionalna obaveza, a onda i moralna”, kaže Smaka.\n"Naše institucije nisu spremne i posvećene poštovanju Ustava, što je primarna, ustavna i institucionalna obaveza, a onda i moralna”, kaže Riza Smaka.\nSmaka je takođe ocenio da Kosovo u budućnosti čekaju brojni izazovi kada je u pitanju sprovođenje Ustava, a čega trebaju biti svesni rukovodioci državnih institucija.\n“Ima mnogo izazova. U svakom slučaju, tu su komponente kao što su politička disciplina, politički moral i pravna tradicija. Zatim moralna čistoća funkcionera. Jer na kraju krajeva, poljoprivrednik, trgovac takoreći ne mogu prekršiti Ustav. Ustav, u prvom planu, mogu prekršiti i krše ga visoki državni funkcioneri koji deluju na osnovu svojih političkih stavova”, kazao je Smaka.\nTrenutno, Ustav prolazi kroz proces promena čiji je krajnji cilj određivanje novog predsedničkog, odnosno parlamentarnog sistema Republike Kosova.


Na mafijaškoj "listi za odstrel" i ime predsjednika Tadića\nOdbjegli šef narko mafije Darko Šarić i članovi njegova klana pripremili su plan likvidacije srpskog državnog vrha i policajaca, a za tu namjenu su pripremili 30 miliona eura, prenosi index.hr.\nNakon što je policija saznala za plan, pojačano je obezbijeđenje državnih službenika. Budžetom za likvidacije finansirale bi se akcije prikupljanja podataka o osobama koje rade na akciji "Balkanski ratnik", pa zastrašivanja, pripreme i same likvidacije, piše Press.\nPrema srpskim bezbijednosnim službama postojala su dva popisa onih koje treba maknuti. Na prvom su se nalazile osobe koje sudjeluju u akciji "Balkanski ratnik", dok su se na drugom popisu našli i srpski predsjednik Boris Tadić, specijalni tužilac Miljko Radisavljević, ministrica pravde Snežana Malović te državni sekretar Slobodan Homen.\nLikvidacije su trebali izvršiti plaćene ubice i profesionalci u tome poslu iz Srbije i Crne Gore. Nakon što su srpske bezbijednosne službe dobile te popise, sada traže te ubice koje su trebale maknuti dobar dio srpskog državnog vrha.


IGRE KOJE SVI VOLE – Sportski savez Beograda\nPočetnaVesti naslovnaIGRE KOJE SVI VOLE\nPočetak nedelje ponovo su obeležile Sportske igre mladih, koje su se preselile na jug države. U ponedeljak finalna takmičenja održana su u Kuršumliji, a utorak je bio rezervisan kako bi dobili pobednike za grad Vranje.\nKao jedan od 20 gradova domaćina Karavana radosti i prijateljstva, u Vranju su na najvećoj manifestaciji amaterskog sporta, organizovani finalni mečevi u osam sportova. Nadmetanje u malom fudbalu, rukometu, odbojci, šahu, stonom tenisu, basketu 3 na 3, tenisu i igri ,,između dve vatre”, organizovano je terenima Sportske hale, Medicinske i Ekonomske škole, Domu učenika kao i na teniskim terenima u Sportskom centru.\n– Ponavljam ovo puno puta, ali to je najvažnije, a to je da su svi koji učestvuju u Igrama, za nas pobednici. Hvala vam što ste zavoleli Sportske igre mladih i želim vam da uživate u sportu koji volite i stičete što više novih prijatelja. Čekaju nas još gradovi Kraljevo i Kragujevac, kao i još nekoliko Coca cola cup turnira u nekoliko mesta Srbije. A onda kreću pripreme za Državno finale, koje će se održati u Beogradu – istakla je Ivana Jovanović, predsednik SIM Srbije.


Pravni informator - pravni časopis za savremene pravnike | Bezbednost saobraćaja na putevima - Zakon o izmenama i dopunama Zakona o bezbednosti saobraćaja\nU "Sl. glasniku RS", br. 24/2018 od 26. marta 2018. godine, (stupa – 3. aprila 2018. godine) objavljen je Zakon o izmenama i dopunama Zakona o bezbednosti saobraćaja na putevima.\nPredlagač je u Obrazloženju uz tekst Predloga Zakona o izmenama i dopunama Zakona (koji je usvojen i objavljen) objasnio razloge donošenja ovog i ovakvog Zakona, iz koga (u nastavku) dajemo izvode, u cilju sveobuhvatnijeg "približavanja" novina, što bi dovelo do što bržeg i uspešnijeg inplementiranja.\nRepublika Srbija spada u grupu država koje su načelno prihvatile ideju o upravljanju bezbednošću saobraćaja, ali još uvek nisu izgradile snažan zaštitni sistem, što za posledicu ima veoma nizak nivo upravljanja bezbednošću saobraćaja.\nStvaranje odgovarajućeg pravnog osnova, odnosno prilagođavanje postojećih odredaba Zakona o bezbednosti saobraćaja na putevima ("Službeni glasnik RS", br. 41/09, 53/10, 101/11, 32/13 - odluka US i 55/14, 96/15 - dr. zakon i 09/16 - US - u daljem tekstu: Zakon) jedna je od neophodnih mera za uspostavljanje odgovarajućeg sistema koji će omogućiti upravljanje bezbednošću saobraćaja.\nTokom primene Zakona, učinjen je značajan napredak u ovoj oblasti, ali su uočeni i značajni nedostaci koji otežavaju ostvarivanje ovog cilja.


source.ba | Dodik se oglasio i "otkrio razloge" zbog kojih je Izetbegović odbio obraćanje u NSRS-u: Pozdravljamo Čovićevu odluku\nČlan Predsjedništva BiH, Milorad Dodik, rekao je danas u Banjoj Luci da RS ne prihvata indirektan izbor člana Predsjedništva BiH iz reda srpskog naroda.\nČović o govoru u NSRS: Morao sam poslati tu poruku, Republika Srpska je činjenica iz Daytona\nSin heroja Vukovara "uništio" Čovića zbog izjave u NSRS-u: U temeljima RS-a je genocid, onako nešto može izjaviti samo ratni zločinac\nDodik je rekao novinarima da svaka izborna reforma u dejtonskoj BiH mora biti zasnovana na pravima i konstitutivnosti naroda.\n- Odbacujemo još jednom da se član Predsjedništva bira u Parlamentu BiH indirektno, jer smatramo da je direktan izbor jedino moguć za Srpsku. Time stavljamo tačku na tu temu, rekao je Dodik i dodao da izbor srpske delegacije u Domu naroda Federacije BiH mora biti transparentan i autentičan.\nOn je nakon sastanka rukovodstva i članova Izvršnog komiteta SNSD-a sa predsjednicima gradskih odbora ove strane rekao da i dalje ostaju isti uslovi za povratak predstavnika Republike Srpske u državne institucije, a to je, između ostalog, povlačenje iz pravnog prometa određenih odredaba i akata koje je nametnuo nekadašnji visoki predstavnik Valentin Inzko, prenosi Srna.\nDodik je u tom smislu rekao da Republika Srpska ne može da prihvati da to bude osnova za raspravu u Parlamentu BiH, zbog čega je Republika Srpska predložila određene akte radi vraćanja u zajedničke institucije, a to je zakon koji i zatvorski kažnjava sve zloupotrebe ako se neki kolektivitet u BiH nazove genocidnim.\nOn je rekao da podržava održavanje naredne posebne sjednice Narodne skupštine Republike Srpske, kao i ljude koji će se na njoj obratiti, poštujući činjenicu da je BiH sastavljena od tri konstitutivna naroda.\n- Pozdravljamo opredjeljenje Dragana Čovića, lidera HDZ-a BiH, da se obrati Skupštini i smatramo da je Bakir Izetbegović - lider SDA, iz svojih kalkulantskih razloga odbio jedan takav dijalog, rekao je Dodik.\nTagovi: Dragan ČovićBakir IzetbegovićNSRSMilorad DodikObraćanje


Juniorsko EP u rukometu - Blic Sport\nJuniori Srbije pobedom startovali na prvenstvu sveta za rukometaše\nRukometaši Srbije pobedom su startovali na juniorskom prvenstvu sveta u Bosni i Hercegovini savladavši u Banjaluci, u prvom kolu A grupe, selekciju Francuske sa 25:24 (13:13).\n"Orlići" slabi za evropske prvake, novi poraz rukometaša na EP za juniore\nMuška juniorska rukometna reprezentacija Srbije izgubila je od evropskih prvaka, selekcije Danske, sa 27:26 (16:13), u utakmici za plasman od 13. do 16. mesta na prvenstvu Evrope u Turskoj.\nSrpski juniori izgubili od Nemaca na startu EP u rukometu\nJuniorska rukometna reprezentacija Srbije izgubila je danas od selekcije Nemačke sa 24:20 (12:9), u prvom kolu Evropskog prvenstva u Turskoj.\nSrpski juniori deseti na EP u rukometu\nJuniorska rukometna reprezentacija Srbije završila je učešće na Evropskom prvenstvu u Slovačkoj porazom u meču za deveto mesto od selekcije Rusije 23:39 (11:15).\nJuniori Srbije savladali Hrvate na Evropskom prvenstvu u rukometu\nJuniorska rukometna reprezentacija Srbije ostvarila je četvrtu uzastopnu pobedu na Evropskom prvenstvu u Slovačkoj. Ovoga puta, "orlići" su bili bolji od vršnjaka iz Hrvatske 24:21 (11:15) čime su stekli pravo da se u subotu bore za deveto mesto.\nPoraz juniora na startu EP protiv Francuske\nMuška juniorska rukometna reprezentacija Srbije izgubila je danas na startu prvenstva Evrope u Bratislavi od selekcije Francuske rezultatom 24:22 (11:10).\nSrbija se plasirala na EP u Slovačkoj\nJuniorska rukometna reprezentacija Srbije plasirala se danas na Evropsko prvenstvo, pošto je savladala Crnu Goru sa 30:26 (14:12).


Jesu li vam preče Fejsbuk grupe ili život deteta, kada je reč o vakcinama? - Lola\nApropo smrti 17 (dare we say nevakcinisane) dece u Rumuniji, tokom aktuelne epidemije malih boginja, imam da izjavim sledeće: Nije bitno što su deca umrla od malih boginja, bitno je da MMR farmakomafija nije na njima živima ništa zaradila i da…\nApropo smrti 17 (dare we say nevakcinisane) dece u Rumuniji, tokom aktuelne epidemije malih boginja, imam da izjavim sledeće:\nNije bitno što su deca umrla od malih boginja, bitno je da MMR farmakomafija nije na njima živima ništa zaradila i da nije preveslala njihove mudre roditelje.\nJer, svi znaju i to je svima poznato, da bi svaki normalni roditelj na ovom svetu pre gledao svoje mrtvo dete nego da ne posluša Fejsbuk grupu ili dozvoli sebi da na njemu i njegovom živom detetu zarađuje farmakomafija prodajući mu MMR vakcine.\nU dilemi, iracionalni strah od vakcine ili živo dete – uvek, ako ste normalni, izaberite iracionalni strah. Lako ćete da natucate novo dete, ako vam ovo umre. A što bi umrlo, kad ima domestosa da ga njime klistirate?!\nZato, roditelji da nikako ne vakcinišu decu, jer je na kraju krajeva sahrana deteta povod ko i svaki drugi da se okupi šira familija i prijatelji koje nismo dugo videli i da se o dečijoj daći popriča reč-dve o novom svetskom poretku i farmakomafiji koja nas truje MMR vakcinama.\nNa kraju, uvek je bolje da na našem detetu zaradi naš lokalni, neprskani i organski grobar i pogrebnik, nego tuđinska GMO MMR farmakomafija.\nI još nešto: gledajte da vam deca umru od malih boginja pre nego počne škola, da uštedite i na MMR vakcini i na opremi za školu. Pare tako ušteđene pošaljite vakcinisanoj Slađani Velkov da nastavi da radi kako bi i drugi roditelji osetili slast kako je to kad si najpametniji i kad ne daš da te vara MMR farmakomafija.\ndjeca MMr vakcina smrt vakcinisanje\nZa žensko je normalno da ostane sa majkom, ako se ne uda


NALED bira novo rukovodstvo i reformske prioritete | Kamatica\nPočetna > vest > NALED bira novo rukovodstvo i reformske prioritete\nBEOGRAD, 24. aprila (Tanjug) - NALED će sutra održati izbornu skupštinu na kojoj će više od 270 članova Alijanse definisati prioritetne pravce delovanja i izabrati lidere Upravnog i Nadzornog odbora.\nSvečanom delu skupštine pridružiće se zvaničnici Vlade Srbije, potpredsednica i ministarka građevinarstva, saobraćaja i infrastrukture Zorana Mihajlović, ministarka državne uprave i lokalne samouprave Ana Brnabić, ministar poljoprivrede i zaštite životne sredine Branislav Nedimović, kao i potpredsednik Skupštine Srbije Vladimir Marinković, saopštio je NALED.\nNovi lideri Upravnog i Nadzornog odbora će u naredne četiri godine predvoditi reformske inicijative organizacije za unapređenje poslovnog okruženja u Srbiji.\nZaključke skupštine i prioritete za budućnost predstaviće u Skupštini grada predsednik Upravnog odbora NALED-a i generalni direktor kompanije Gomeks Goran Kovačević i potpredsednici Upravnog odbora, direktorka kompanije Gorenje Stanka Pejanović i gradonačelnik Pirota Vladan Vasić.\nUčešće su potvrdili i predstavnici međunarodnih institucija - šef kancelarije Svetske banke Toni Verheijen, šef kancelarije MMF-a Sebastijan Sosa i direktor Evropske banke za obnovu i razvoj u Srbiji Daniel Berg, koji su u partnerstvu sa NALED-om pružili podršku reformama.